Moć muzeja u okviru manifestacije „Muzeji za 10“ - JUGPRESS\nMoć muzeja u okviru manifestacije „Muzeji za 10“\nPostavio: Jugpress 21 Maja, 2022\nI ove godine se leskovački Narodni muzej pridružio nacionalnoj muzejskoj inicijativi manifestaciji „Muzeji za 10“, najvećoj u Srbiji i jedinstvenoj u Evropi. Ovogodišnja manifestacija je osma po redu i pod pokroviteljstvom je Ministarstva kulture i informisanja Republike Srbije, a koordinira je Nacionalni komitet Međunarodnog saveta muzeja – ICOM Srbija.\nPosetioci su imali sedam dana besplatnog programa za raznovrsne sadržaje. Osim izložbi, od kojih se mnoge mogu videti samo tih dana, posetioci su mogli da se uključe i u dodatne programe kao što su autorska i stručna vođenja, interaktivnih radionica za decu i odrasle, predavanja, projekcija filmova, predstava i performansa, promocija knjiga, koncerata i drugih aktivnosti. Ovogodišnja tema, proistekla iz teme Međunarodnog dana muzeja je „Moć muzeja“, jer ova ustanova kao jedinstveno mesto otkrića nas uči o našoj prošlosti i otvara vidike za nove ideje.\nLeskovčani, ali i svi drugi su bili u mogućnosti da vide stalnu postavku muzeja „Vremeplov leskovačkog kraja“ koji u dve izložbene prostorije prikazuje život u Leskovcu od praistorije preko rimskog doba, srednjeg veka, turskog perioda do 1941. godine dvadesetog veka, a deo postavke čini i stalna taktilna izložba namenjena slepim i slabovidim osobama.\nMogla se posetiti i Gradska kuća, jedinstven primer balkansko-orijentalnog graditeljstva u 19. veku i pogledati postavka koja prikazuje način uređenja kuće u prvoj polovini 19. veka, a u sklopu Gradske kuće nalazi se dečji muzejon, mesto posvećeno najmlađim posetiocima.\nRazvoj leskovačke tekstilne industrije i razlog zbog kog je Leskovac bio nazivan Srpski Mančester može se saznati posetom Tekstilnom muzeju u selu Strojkovcu. Arheološki lokalitet Caričin grad iz 6. veka takođe je bio deo manifestacije Moć muzeja.\nU posebne programe uvrštene su izložbe „Oblačenje i kićenje u leskovačkom kraju od praistorije do savremenog doba“, porodični program „Vremepolov leskovačkog kraja“, a održane su i razne radionice za najmlađe, uz naravano, neizbežnu Noć muzeja, kada su, po tradiciji vrata muzeja za posetioce bila otvorena i u kasnim noćnim satima.


IVICA DAČIĆ PREŽIVEO BOMBAŠKI NAPAD: Terorista samoubica se RAZNEO ispred rezidencije u autu punom eksploziva, dok je šef diplomatije pričao sa predsednikom! | Vestinet.rs\nPočetna TEMA DANA\tIVICA DAČIĆ PREŽIVEO BOMBAŠKI NAPAD: Terorista samoubica se RAZNEO ispred rezidencije u autu punom eksploziva, dok je šef diplomatije pričao sa predsednikom!\nIvica Dačić je danima unazad na službenom putu u Africi, a prema planu posete, bilo je predviđeno da se diplomatska ofanziva Ministarstva spoljnih poslova završi u Somaliji.\nDelegacija iz Srbije je bila dva dana u Somaliji, a poslednjeg dana posete, juče, Dačić je imao sastanak s predsednikom države Muhamedom Abdulahi Muhamedom.\nSvi svetski mediji su odmah preneli vest – u eksploziji je povređeno više od 13 ljudi, uključujući i dva poslanika somalske skupštine, dok je telohranitelj jednog od njih poginuo na mestu.\nPoginulo je najmanje šestoro ljudi, većinom vojnika. Automobil-bomba je eksplodirao kod bezbednosnog punkta kod predsedničke palate dok su vojnici obavljali bezbednosne provere vozila na glavnom putu.\nOdgovornost za napad, javljaju mediji, preuzela je somalska ekstremistička pobunjenička grupa Al Šabab, navodeći da su na meti bila vozila s vladinim zvaničnicima.\nDačić je noć pred sastanak spavao u Mogadišu i kaže da je prvi ministar na svetu koji je to uradio.\nRazlog leži u činjenici da pomenuta ekstremistička grupa Al Šabab često izvodi bombaške napade u Mogadišu blizu predsedničkog kompleksa i u hotelima u kojima često borave zvaničnici vlade i stranci.\nDačić: Rešavali su dozvole jednu po jednu i obaveštavaju me da treba da preletimo nekoliko stotina kilometara iznad teritorije Kameruna.\nA tamo maltene građanski rat, nigde nikog. Čekali smo neko vreme, a onda sam rekao saradnicima da provere kakvu protivvazdušnu odbranu imaju na tom terenu.\nDačić: Jeo sam što i svi drugi iz delegacije, ali… Afrička klima je drugačija.\nNekada organizam u tim egzotičcnim zemljama odreaguje burnije, pa ne znate da li je zbog promene klime ili nekih jakih začina.\nZašto Kurc postavlja za ministra generala koji je službovao na Kosovu i u Bosni


Brena pevala na Sanjinom rođendanu - Smedia\nBrena pevala na Sanjinom rođendanu\nFolk pevačica Sanja Đorđević napravila je pravu feštu u svojoj raskošnoj vili u Jajincima kraj Avale povodom svog 47. rođendana, a najveselija među zvanicama bila je folk zvezda Lepa Brena.\nIako gazi petu deceniju, Đorđevićevu krasi duh tinejdžerke, te nije htela da njen rođendan prođe dosadno i uštogljeno, već je pozvala prijateljice i koleginice i sa njima napravila pravu kućnu žurku. Sanjin rođendan su, između ostalih, uveličale Goca Božinovska, Zlata Petrović i mnoge druge.\nStare poznanice sa estrade provele su se kao nikad do sada, pilo se skupo vino, jelo se u izobilju, a slavlje nije prošlo bez pesme. Tako je Brena u više navrata ispunjavala Sanji muzičke želje, a slavljenica je bila presrećna. Zlata i Goca su takođe bile dobro raspoložene, pa su...


Izvoz iz BiH na ‘treća tržišta’ pao za 10 posto zbog drastičnog pada turske lire – Biznis.ba\nobjavljeno 10. nov 2018. u 10:27\nBosna i Hercegovina je u tekućoj godini zabilježila smanjenje izvoza od oko 10 posto na tzv. “treća tržišta”, što se pripisuje smanjenju izvoza u Tursku i Rusiju, potvrđeno je Feni u Vanjskotrgovinskoj komori BiH.\nIzvoz u Tursku je zabilježio značajan pad, a jedan od razloga je drastičan pad vijednosti turske lire koja je pala za čak 40 posto od početka godine, čime je roba iz inostranstva na tom tržištu postala skupa i nekonkurentna.\nBiH je za osam mjeseci ove godine izvezla masnoća i ulja životinjskog i biljnog porijekla u Tursku za oko 66,9 miliona KM, dok je za devet mjeseci taj iznos bio 69,6 miliona KM.\nDakle, u septembru je izvoz po toj stavci pao na manje od tri miliona KM, dok je u prvih osam mjeseci u prosjeku iznosio više od osam miliona KM mjesečno.\nU septembru praktično nije bilo izvoza mesa i klaničnih proizvoda u Tursku, jer je vrijednost za devet mjeseci ista kao i ona za osam mjeseci, 31,6 miliona KM.\nPo posljednjim podacima, u tekućoj godini iz BiH je izvezeno robe u vrijednosti 9,1 milijardu KM, što je više za 9,18 posto u odnosu na isti period prethodne godine. Istovremeno je porastao i uvoz za 7,44 posto, te smo uvezenu robu platili 14,6 milijardi KM.\nTrgovinski deficit BiH iznosi 5,4 milijarde KM, a pokrivenost uvoza izvozom iznosi 62,4 posto.\nPovećana je razmjena sa zemljama članicama EU gdje je izvoz iznosio 6,6 milijardi KM, a uvoz 9,6 milijardi KM. Najznačajniji partner BiH po obimu razmjene je Hrvatska, a po pokrivenosti uvoza izvozom Austrija.\nSa zemljama članicama CEFTA-e povećan je ukupan obim razmjene, usljed povećanja i izvoza i uvoza. U CEFTA region je izvezeno robe u vrijednosti 1,5 milijardi KM, što je više za 8,90 posto u odnosu na isti period prethodne godine. Uvezli smo robe u vrijednosti 2,2 milijardi KM, što je više za 4,29 posto u odnosu na isti period prethodne godine. Najznačajniji partner BiH iz CEFTA sporazuma je Srbija.\nG7: Pojačat ćemo ekonomsku i političku izolaciju Rusije


Hamilton juri treću uzastopnu pobedu u Singapuru - SPORTSKI ŽURNAL\nHamilton je prošle godine sa pol pozicije krenuo na stazi Marina Bej, bez većih problema ostvario je pobedu i uvećao prednost u generalnom plasmanu\nKao i prošle godine, vozači mogu da očekuju vrućinu i veliku vlažnost vazduha, a uz to, vlada Singapura izdala je upozorenje zbog zagađenosti vazduha.\n- Raspored i klima čine ovaj vikend zahtevnim. Temperatura u garažama može dostići 40 stepeni Celzijusa, ili više, uz veliku vlažnost vazduha. To su teški uslovi za rad i jednako je izazovno i za vozače, ali i za sama vozila - rekao je direktor Mercedesa Toto Volf.\nHamilton i vozač Ferarija Sebastijan Fetel su jedina dvojica vozača u ovogodišnjem šampionatu koji su pobeđivali u Singapuru.\nFetel u poslednje 22 trke nema pobedu i pao je na peto mesto, sa 115 bodova zaostatka za Hamiltonom.


Agencija za visoko obrazovanje BiH odbila da upiše u registar oba javna univerziteta iz RS | Banjaluka.net\nAgencija za visoko obrazovanje BiH odbila da upiše u registar oba javna univerziteta iz RS\nSrđan Rajčević, ministar za naučnotehnološki razvoj, visoko obrazovanje i informaciono društvo Republike Srpske, rekao je da je Agencija za razvoj visokog obrazovanja i osiguranje odbila da upiše u državni registar oba javna Univerziteta iz Republike Srpske, te da je očigledno da se radi o političkoj opstrukciji.\nUsmena informacija o procesu reakreditacije univerziteta dobijena je na sjednici Vlade RS koja je održana danas.\nIzmeđu ostalog, Vlada Republike Srpske je dala rok od sedam dana Agenciji da upiše u registar javne univerzitete iz Republike Srpske, a u suprotnom će tražiti povlačenje srpskih članova iz Upravnog odbora Agencije kao i zamjenika direktora, te pokrenuti smjenu direktora Envera Halilovića.\nTakođe, ukoliko se u tom roku ne upišu univerziteti iz Republike Srpske u registar, Vlada Republike Srpske tražiće i povlačenje rektora iz Srpske iz Rektorske konferencije BiH.\nVlada Republike Srpske usvojila danas i Nacrt zakona o uređenju prostora i građenju kojim se, između ostalog, smanjuje rok za izdavanje građevinske dozvole sa 30 na 15 dana.


Uhapšena kriminalna grupa: Policija zaplijenila više od tone skanka | Bportal\nUhapšena kriminalna grupa: Policija zaplijenila više od tone skanka\nU Srbiji je tokom protekle noći zaplijenjeno više od tone skanka i uhapšena je kriminalna grupa, izjavio je danas ministar unutrašnjih poslova Nebojša Stefanović.\nStefanović je istakao da je riječ o rekordnoj pljenidbi, ne samo u Srbiji, već i regionu.\n“Ozbiljnim i napornim radom ljudi iz Uprave kriminalističke policije u rejonu između Novog Sada i Bačke Palanke uhapšena je kriminalna grupa koja je prevozila ovu količinu narkotika”, rekao je Stefanović novinarima.\nOn je dodao da je više od tone marihuane pronađeno u šupljinama vozila i određenim hangarima.\n“Ovo je jedna od najvećih zaplena svih vremena, a svakako u regionu najveća pojedinačna zaplena droge. To pokazuje da je Srbija spremna da bude oslonac čitavom regionu u borbi protiv narko-trafikinga”, rekao je Stefanović.\nSljedeći članak: Počinje bitka za Gibraltar: Zmajevi se danas okupljaju u Zenici\nPrethodni članak: Tradiciju još čuvaju: Preci iz BiH prije 100 godina došli u Tursku\nJesu li ratni huškači oni koji nabavljaju borbene avione ili…\nU Banatu se srušio avion Vojske Srbije, poginuo pilot


Zaštita podataka o ličnosti - cvjeticaninlegal.com\nAdvokatska kancelarija Cvjetićanin i partneri je od samog donošenja Zakona o zaštiti podataka o ličnosti (kroz održavanje radionica i seminara) bila uključena u upoznavanje javnosti sa obavezama koje donosi novi zakon.\nNakon upoznavanja javnosti, naš pravni tim je vršio obuke Lica za zaštitu podataka o ličnosti (u javnim preduzećima, finansijskim institucijama, domaćim i stranim kompanijama).\nSa sigurnošću možemo reći da smo vodeća advokatska kancelarija koja se bavi zaštitom podataka o ličnosti. Novi Zakon o zaštiti podataka o ličnosti u celosti prati evropsku regulativu u toj oblasti (GDPR), zajedno sa praksom Poverenika za zaštitu podataka o ličnosti.\nPOLITIKA PRIVATNOSTI I USLOVI KORIŠĆENJA SAJTA\nUsluge koje pružamo uglavnom se odnose na usklađivanje samog poslovanja klijenata sa obavezama koje predviđa novi Zakon, ali i na izradu politike privatnosti i uslova korišćenja internet stranica (web prezentacije). Ovo se naročito odnosi na internet (online prodavnice) ili druge prižaoce usluga čije poslovanje se uglavnom bazira na pružanju usluga preko interneta, koji po prirodi stvari prikupljaju veliku količinu podataka o ličnosti građana.\nAdvokatska kancelarija Cvjetićanin i partneri pored preventivnih usluga, pruža i usluge zastupanja u sudskim sporovima povodom povrede podataka o ličnosti, kao i postupcima pred Poverenikom za zaštitu podataka o ličnosti.


Klub mladih OO Nove Srpske Demokratije Pljevlja poziva Rovčaninina da vrati mandat – Pljevaljske novine\nPočetna / Vijesti / Politika / Klub mladih OO Nove Srpske Demokratije Pljevlja poziva Rovčaninina da vrati mandat\nPljevaljske Novine april 20, 2017\tPolitika Ostavite komentar 2,334 Pregledi\nTo što Nikola Rovčanin nakon odlaska iz DF vrijeđa svoje doskorašnje kolege neka mu služi na čast. Dok je pravio brzopoteznu karijeru kroz Novu srpsku demokratiju nije mu smetala „zagušljiva prostorija“ kako sada naziva DF Pljevalja . Kada je osnivač naše stranke u Pljevljima dr Novica Stanić ostao u manjini, na unutarstranačkim izborima, baš je on prednjačio u elaboraciji osnovnih postulata demokratije i poštovanja volje većine u opštinskom odboru. Potpuno drugi pristup imao je kada se radilo o njemu i kada su na red došli novi izbori unutar opštinskog odbora. Tada je pokušao da pojasni da više ne vredi većinska volja članstva nego da većina treba da se podredi manjini zato što se on ovog puta tako svrstao. U demokratskim strankama, poput naše, to što neko ostane u manjini nije nikava mana, osim u slučaju na kojem je istrajavao Rovčanin, arogantno „žedan moci i pozicija“ koje pripisuje drugima.\nDo nedavno je pripadao Novoj srpskoj demokratiji koja je srpska nacionalna stranka i koja je istovremeno i „znak nacionalnog prepoznavanja“ kojeg Rovčanin prelijetanjem u crvenu partiju javno odbacuje. U samokritici dosadašnjeg partijskog angažovanja bijedno i pokajnički pravda se novom poslodavcu da tek sada dobija priliku da „miri i sprečava podjele“ u našoj opštini. Nikola Rovčanin ima pravo da ode gdje god želi i radi što god hoće ali mora da zna da nećemo ćutati kada nam na nedostojan način podmeće „kalkulisanje“ i problematizuje naš srpski nacionalni identitet. Čak te optužbe iznosi u trenutku kada zbog najjadnije karijerističke kalkulacije napušta srpsku nacionalnu stranku i prelazi u nacionalno nedefinisani politički objekat. No, vjerovatno je sve ovo moralo tako da se i završi, pa Nikola Rovčanin, poput ranijih srpskih preletača, završava na kraju u kolo anacionalne politike koju je osmislio neko sa strane a prihvatilo cijelo jato preletačevića kojima svim svojim bićem i pripada.\nMladi DF-a u Pljevljima s nestrpljenjem čekaju da vide crvene kravate koje će Bečić okačiti Nikoli Rovčaninu i drugim preletačevićima iz Pljevalja. Ocijenicemo brzinu i rad nogu dok budu raznosili čokoladice i sličice sa likom svog novog lidera po Pljevljima. Mi očigledno nismo tako dobro društvo za Rovčanina poput novih drugara koji su kao i on ostali u manjini u ranijim strankama gdje su pravili vlastite političke karijere da bi se onda okupili u novoj firmi.\nTamo postoje drugi kriterijumi na osnovu kojih se napreduje u stranci. Svakako, da raniji radovi Nikole Rovčanin, i to oni sa početka političkog angažmana kada se bio snažno „priheftao“ uz nekadašnjeg direktora, hvaleći njegove političke rezone i ljudske kvalitete mogu značajno pomoći njegovom novom pozicioniranju. Što se tiče mladih Nove srpske demokratije iz Pljevlja, mi nemamo nikakve dileme da se iza ovoga transfera krije najobičnija politička korupcija i konkretna trgovina, čemu je sklon Aleksa Bečić i ostali iz demokrata.\nPozivamo Nikolu Rovčanina, koji je napustio Novu srpsku demokratiju i DF izdajući njen program tako što se obezbijedio i zbrinuo kod novih partnera Alekse, Moma, Dženana, Nevena i Štjefana, da vrati odbornički mandat stranci.\nNEMANJA BRAŠANAC, predsjednik Kluba mladih\nVIOLETA LAKOVIĆ, diplomirani politikolog\nDRAGAN JOKSIMOVIĆ, diplomirani mašinski inženjer\nSOFIJA GVOZDENOVIĆ, apsolvent prava\nJOVANKA VRANEŠ, diplomirani pedagog\nMILAN POTPARA, diplomirani ekonomista\nNEVENA BAJČETIĆ, apsolvent diplomatije\nVELIMIR ČABARKAPA, SSS\nANA JOVIĆ, pravno administrativni smjer\nsaopštenje Kluba mladih OO NSD\t2017-04-20\nKljučne rečisaopštenje Kluba mladih OO NSD\nPrethodna Vaskršnja čestitka predsjednika opštine Pljevlja Mirka Đačića\nSledeća Rovčanin: Ne dozvolite da drugi manipulišu vama


DOGOVOR U PODGORICI: Milo će potpisati sve zakone! Krivokapić referisao ambasadorki SAD - SERBIAN NEWS CANADA\nOvo je, prema nezvaničnim saznanjima “Novosti”, Đukanović saopštio na sastanku koji je premijer Zdravko Krivokapić organizovao sa njim, šefom parlamenta Aleksom Bečićem i potpredsednikom Vlade Dritanom Abazovićem.\nPrema našim saznanjima, što se tiče smena u Vojsci Crne Gore, dogovoreno je da to pitanje mora biti rešeno dijalogom i na sednici Saveta za odbranu i bezbednost, dok će se pitanje opoziva ambasadora rešavati “u hodu” dijalogom premijera i predsednika države.\nNakon sastanka je kratko saopšteno da je iskazana spremnost “da se većom inicijativnošću za saradnju i konstruktivnošću u dijalogu unapređuju i stvaraju uslovi da imamo model kohabitacije koji će voditi efikasnijem funkcionisanju vlasti i doprinositi kvalitetnijem legitimisanju Crne Gore i njene demokratije u međunarodnoj javnosti.”\nUmirovljeni episkop zahumsko-hercegovački i primorski Atanasije preminuo je posle borbe sa koronavirusom, potvrdila je bolnica u Trebinju. Vladika Atanasije preminuo je u večernjim časovima, u...\nBeograd je jedan od 16 gradova u Evropi koji učestvuje u takmičenju za evropsku nagradu Zelene prestonice 2023. Cilj je da se prepoznaju ekološka dostignuća...\nFudbaleri Crvene zvezde nadigrali su, kao gosti, TSC sa 3:1 (0:0) u meču 25. kola Linglong Superlige Srbije. Crveno-beli su zabeležili 22. trijmf ove sezone...\nPOBEDOM Lokomotive nad Metropolitanom Partizanu se otvorila šansa za prvo mesto u Grupi F Top 16 faze, ali je ubrzo od gospodara svoje sudbine...


Poslednja izmena 09:24\n06.11.2018 u 18:59\nVerovatno se ni najvatreniji navijači Crvene zvezde nisu nadali da će njihov tim i postići gol, a kamoli voditi sa 2:0 protiv aktuelnog vicešampiona Evrope. Ipak, izabranici Vladana Milojevića su počeli hrabro meč protiv slavnog Liverpula na prepunoj "Marakani" i posle prvog poluvremena imaju veliku prednost golovima dvostrukog strelca Milana Pavkova koji je savladao Alisona u 22. i 29. minutu. 39. minut Malo je nedostajalo da Milan Pavkov postigne het-trik protiv vicešampiona Evrope. Napadač je umakao Van Dajku, ali je ovog puta šutirao pored gola. 33. minut "Crveno-beli" su imali dosta sreće nakon pokušaja Lalane koji je glavom šutirao malo pored gola. 29. minut Zvezda praktično nije proslavila ni prvi pogodak, a na semaforu je sedam minuta\n06.11.2018 u 17:45\nZvezda protiv 20 puta vrednijeg tima\nFudbaleri Crvene zvezde dočekaće večeras u četvrtom kolu Lige šampiona Liverpul (18.55 č), vicešampiona Evrope od kog su pre dve nedelje poraženi sa 4:0. Meč na stadionu „Rajko Mitić” će biti četvrti duel ove dve ekipe, a engleski tim je nešto uspešniji sa dva trijumfa i jednim porazom. Protiv srpskog šampiona će igrati tim koji je pre nekoliko meseci u borbi za „ušati pehar” poražen od Reala sa 3:1. Iza Ostrvljanja je odlična sezona u kojoj su najpre osvojili prvo mesto u grupi ispred Sevilje, Spartaka i Maribora, a zatim su na putu do finala eliminisali Porto, Mančester siti i Romu predvođeni sjajnim napadačkim triom Salah – Mane – Firmino koji su postigli po deset pogodaka. Engleski klub, koji je Ligu šampiona osvajao pet puta, je jedan od najtrofejnijih klubova u elitnom\n18.10.2018 u 10:01\nNemačka je na Mundijal u Rusiju otputovala kao svetski prvak i kao najozbiljniji kandidat da odbrani titulu, a učešće na šampionatu je završila već u grupnoj fazi i to na poslednjoj poziciji iza Meksika, Švedske i Južne Koreje. „Panceri” prvi put od 1938. godine nisu uspeli da se plasiraju u drugu fazu svetskog šampionata, a reprezentacija se suočila i sa aferom čiji je glavni akter bio Mesut Ozil koji se u jeku izborne kampanje slikao sa predsednikom Turske Redžipom Tajipom Erdoganom. Ozil se posle mnogobrojnih kritika povukao iz nacionalnog tima zbog rasizma, ali i zbog toga što su mnogi u pitanje doveli njegovu lojalnost Nemačkoj jer se slikao sa liderom zemlje iz koje potiče. Međutim, iako su se strasti nakon debakla i Ozilovog završetka reprezentativne karijere pomalo smirile, kriza\n02.10.2018 u 09:00\nPSŽ deveti najvredniji klub na svetu\n„Fudbal je igra gde se bore dva tima, 11 na 11. Kada izađeš na teren svi su isti. Nemamo razloga da se plašimo nikoga bez obzira na finansijske mogućnosti. Onda ne veruješ dovoljno u sebe. Ne igra novac, on nikada neće i ne može biti primarna stvar, mada je bitna”, izjavio je nedavno za Tanjug trener Crvene zvezde Vladan Milojević kada je komentarisao rivale sa kojima će se njegov tim sastati u grupnoj fazi Lige šampiona. „Crveno-beli” su ovu izjavu potvrdili remijem protiv Napolija, čiju je vrednost renomirani sajt „Transfermarkt” procenio na 489 miliona evra (14. na svetu), a sutra će se sastati sa Pari Sen Žermenom koji zauzima deveto mesto na listi najvrednijih klubova na planeti. Procenjuje se da francuski tim vredi 820,5 miliona evra, dok je u C grupi i četvrtoplasirani Liverpul\n01.10.2018 u 09:56\nZvezdini fudbaleri protiv dvojice najskupljih ikada\nPlasmanom u Ligu šampiona fudbaleri Crvene zvezde dobili su priliku da odmere snagu sa najboljim ekipama i fudbalerima današnjice, a neki od njih će u sredu na „Parku prinčeva”, gde će se sastati sa Pari Sen Žermenom (19 č), imati privilegiju da igraju protiv dva najskuplja igrača svih vremena – Nejmara (26) i Kilijana Mbapea (19). Brazilac, koji je tokom četiri sezone u Barseloni osvojio osam trofeja, je prošlog leta za rekordnih 222 miliona evra prešao u PSŽ sa kojim je potpisao petogodišnji ugovor. Osim novca mnogi su smatrali da je razlog za tu odluku bio i želja da stekne status najveće zvezde u novom klubu jer je u španskoj ekipi, uprkos tome što je činio udarni trio zajedno sa Lionelom Mesijem i Luisom Suarezom, uvek bio u senci Argentinca. Međutim, uprkos velikim očekivanjima\n06.09.2018 u 10:01\nRonaldo zvezda letnjeg prelaznog roka\nMediji su mesecima spekulisali da predsednik Reala Florentino Perez neće žaliti novac u nameri da stvori nove „galaktikose”, a kao potencijalna pojačanja „kraljevskog kluba” su se pominjali Nejmar i Kilijan Mbape iz Pari Sen Žermena, Hari Kejn (Totenhem), Eden Azar (Čelsi), Robert Levandovski (Bajern)... Ne zna se da li je postojala namera Madriđana da ih dovede i koliko je ona bila ozbiljna, ali nijedan od ovih igrača nije promenio klub što može da raduje i navijače Crvene zvezde koji će imati priliku da gledaju dvojicu najskupljih fudbalera u istoriji (Nejmar i Mpabe) u duelu sa svojim ljubimcima. Zvezda letnjeg prelaznog roka je (ne)očekivano postao Kristijano Ronaldo koji je u transferu vrednom 117 miliona evra prešao iz Reala u Juventus. Portugalac je nakon osvajanja Lige šampiona u maju\nRonaldov tron napadaju Modrić i Salah\nHoće li Kristijano Ronaldo po treći put u nizu, a ukupno četvrti put, biti proglašen za najboljeg fudbalera u Evropi (Uefa igrač godine) ili će nagrada po prvi put završiti u rukama Luke Modrića ili Mohameda Salaha biće poznato sutra u Monaku (18 č). Kako je glasalo 80 trenera, čiji su klubovi učestvovali prošle godine u grupnoj fazi Lige šampiona i Lige Evrope, i 55 novinara, iz svake članice Uefe po jedan, biće saopšteno prilikom žreba za elitno takmičenje. Iza Portugalca, koji je letos posle devet godina dres Reala zamenio Juventusovim, je još jedna fantastična sezona. Sa „kraljevskim klubom” je osvojio četiri trofeja – Ligu šampiona, Uefa Superkup, Svetsko klupsko prvenstvo i Superkup Španije, a ušao je u istoriju kao prvi igrač koji je pet puta osvajao elitno takmičenje (četiri puta\n23.07.2018 u 09:03\nMbape , pa onda tek svi ostali iz novog talasa\nNa nedavno završenom Svetskom prvenstvu u Rusiji zablistale su nove nade, a među njima je svakako u prvi plan izbio francuski tinejdžer Kilijan Mbape. O njemu, ali i još nekima koji su na Mundijalu najavili proboj ka glavnoj sceni, „Politika” je pre više meseci pročanski pisala između ostalog i ovo: Pre godinu dana malo ko je znao za Kilijana Mbapea (19), mladog fudbalera Monaka koji je iza sebe imao samo jednu sezonu u seniorskom timu, i čija je vrednost prema „Transfermarktu” iznosila 1,5 miliona evra. Ali mimo svih očekivanja mladi Francuz je „eksplodirao” u sezoni za nama pošto je na 44 meča postigao 26 pogodaka, predvodeći „kneževe” do polufinala Lige šampiona. Zbog odličnih partija nova zvezda evropskog fudbala postao je jedan od najtraženijih igrača u letnjem prelaznom roku, a\n13.12.2019 u 09:21\n13.12.2019 u 08:51\nPrvi let električnog putničkog aviona\n13.12.2019 u 08:43\n13.12.2019 u 08:35\n13.12.2019 u 08:22\nAmerički Senat priznao genocid nad Jermenima


'Dan D' za KK Partizan\nIzvor: B92, 05.Jun.2020, 08:34\nKošarkaški klub Partizan u petak u 15 časova održaće važnu konferenciju za medije.\nPredsednik kluba Ostoja Mijailović obratiće se novinarima i javnosti kako bi saopštio dalji plan Partizana, odnosno da li će naredne godine igrati u Evrokupu ili FIBA Ligi šampiona.\nDileme ne bi trebalo da bude, Evrokup je takmičenje koje donosi učešće u Evroligi u kojoj se takmiče najbolji klubovi >> Pročitaj celu vest na sajtu B92 << Evrope, međutim pojedini u klubu su navodno za napuštanje kompanije EKA koja stoji iza EL-a i EK-a.\nKako je pre dva dana saopšteno na sajtu kluba, pod tačkom četiri, UO je nakon tročasovne rasprave doneo odluku da podrži predlog kojim se ovlašćuje predsednik Ostoja Mijailović da do petka donese odluku o budućem putu KK Partizan i saopšti je javnosti na konferenciji za medije.\nDodaje da su nakon veoma konstruktivne rasprave, članovi UO, koji ujedno čine predstavnike većine sponzora kluba, izneli su podeljena mišljenja po pitanju budućnosti kluba, gde se određeni broj članova izjasnio za prelazak u takmičenja pod okriljem FIBA, dok su se drugi izjasnili za ostanak pod okriljem EKA.\nPartizan je, sada već, prošle sezone bio najbolja ekipa u Evrokupu, ali je ostao bez Evrolige jer je prvi čovek Đordi Bertomeu odlučio da poništi takmičarsku godinu i ponovi istu, sa istim učesnicima (u Evroligi), naredne sezone.\nKonferencija za medije na programu je od 15 časova.


OK Novi Pazar - Blic Sport\nODBOJKA Vojvodina slavila u Novom Pazaru i odbranila titulu\nDominacija odbojkaša Vojvodine se nastavila, jer su odbranili titulu pobedom kao gosti nad Novim Pazarom u četvrtom meču sa 1:3 (25:17, 32:34, 18:25, 30:32), za 3-1 u finalnoj seriji.\nBLIZU ODBRANE TITULE Vojvodina opet bolja od Pazaraca, na pobedu od trofeja\nOdbojkaši Vojvodine nadigrali su Novi Pazar sa 3:1 (25:19, 26:24, 23:25, 25:23) i poveli su u finalnoj seriji sa 2:0. Ukoliko slave u narednom meču (12. april), odbraniće šampionsku titulu.\nU finalu plej-ofa za odbojkašice igraće Vizura i Crvena zvezda, dok će se za titulu kod odbojkaša boriti Vojvodina i Novi Pazar.\nOdbojkaši Novog Pazara igraće u finalu domaćeg prvenstva protiv Vojvodine, a šampion Srbije postaće ekipa koja dođe do tri pobede.\nOdbojkaši Novog Pazara pobedili su subotički Spartak sa 3:0 (25:23, 25:23, 25:22) u polufinalu plej-ofa Superlige za 1-0 u serji, dok je Crvena zvezda sa 3:1 (18:25, 25:19, 25:20, 25:22) iznenadila Vojvodinu u Novom Sadu za 1-1.


Organizacije civilnog društva traže od Vučića rešenje za Kosovo\nOkrugli sto u okviru unutrašnjeg dijaloga o Kosovu sa nevladinim organizacijama\nPredsednik Srbije Aleksandar Vučić izjavio je danas da su pred Srbijom dve opcije kada je pitanju rešenje kosovskog problema, da je realniji predlog opstanka zamrznutog konflikta, ali da je on protiv toga.\nVučić je na okruglom stolu u okviru unutrašnjeg dijaloga o Kosovu sa nevladinim organizacijama izjavio da će razgovori sa Prištinom svakako biti nastavljeni, ali da će se videti na koji način i u kom formatu.\nIspred Nacionalnog konventa o Evropskoj uniji, koji okuplja nevladine organizacije, koordinatorka Nataša Dragojlović podvukla je da je za Srbiju i njene evropske integracije sve uslovljeno napretkom u dijalogu Beograda i Prištine.\nOhrabrenje Vučiću da izađe s planom: Nataša Dragojlović\nOna je rekla da kosovsko pitanje mora da se reši jer će u suprotnom Srbija izgubiti i ono što joj je realno ostalo, te ohrabrila Vučića da izađe sa planom.\nOrganizacije civilnog društva okupljene u radnu grupu za Poglavlje 35 traže od Vučića da se u izradi platforme za rešenje kosovskog problema pridržava principa: mir i bezbednost svih građana regiona, evropske integracije, kompromisno, realno i održivo rešenje, nastavak normalizacije odnosa sa Prištinom i nastavak unutrašnjeg dijaloga.\nVerka Jovanović iz Foruma za etničke odnose, koji je pratio tok unutrašnjeg dijaloga, rekla je da dosadašnji institucionalni dijalog zastupa dve opcije za rešenje kosovskog problema - status kvo ili razgraničenje, te da je primećeno antievropsko raspoloženje među učesnicima.\nSonja Liht iz Beogradskog centra za političku izuzetnost kaže da, iako je na početku izgledao kao niz monologa, važno da je dijalog otvoren.\n“Građani su nedovoljno informisani, njihovi stavovi zasnivaju se na emocijama”, rekla je i dodala da je neophodan suštinski dijalog između dva društva.\nNikola Burazer iz Centra za savremene politike ističe da se mogu čuti četiri predloga rešenja za pitanje Kosova – zamrznuti konflikt, priznanje Kosova, podela uz kasnije priznanje i normalizacija odnosa sa Prištinom bez priznanja nezavisnosti.\nGotovo svi učesnici skupa saglasni su u oceni da je podela Kosova najopasnije rešenje.\n“Ovo četvrto je minimum koji EU traži od Beograda i maksimum koji Beograd može da da”, rekao je Burazer.\nSrbi na severu se više plaše mafijaških srpskih struktura nego albanskih komšija: Sonja Stojanović\nDodaje da je neopdhono da se odustane od oštre retorike, da se građanima Srbije jasno kaže šta mogu da očekuju, da se u dijalog uključe predstavnici Srba s Kosova i da se iskoriste kapaciteti civilnog društva, koji se decenijama unazad bave ovim problemom.\nSonja Stojanović iz Beogradskog centra za bezbednosnu politiku takođe podvlači da dijalog mora biti predvidiv, da se ne dižu tenzije i ne etiketiraju sagovornici. Ona je navela da istraživanja pokazuju da se Srbi na Kosovu danas više plaše srpskih mafijaških struktura nego albanskih komšija. Dodala je da je intenziviran trend iseljavanja ljudi sa severa, naročito posle ubistva Olivera Ivanovića.\nSvi učesnici skupa pozvali su na otkrivanje počinilaca i ukazali da je veliki gubitak što Ivanović danas u ovom dijalogu ne učestvuje.


Vanredno stanje u Egiptu produženo za još tri meseca - 02.01.2018, Sputnik Srbija\nVanredno stanje u Egiptu produženo za još tri meseca\nEgipatski predsednik Abdel Fatah el Sisi izdao je dekret kojim se od 13. januara za još tri meseca produžava vanredno stanje u toj zemlji, kako bi se pomoglo u... 02.01.2018, Sputnik Srbija\n© REUTERS / Amr Abdallah DalshNapad na kopsku crkvu u Egiptu 29.12.2017.\nEgipatski predsednik Abdel Fatah el Sisi izdao je dekret kojim se od 13. januara za još tri meseca produžava vanredno stanje u toj zemlji, kako bi se pomoglo u borbi protiv „finansiranja i opasnosti od terorizma“, javila je državna agencija MENA.\n28 Decembar 2017, 17:50\nEgipat je proglasio vanredno stanje u zemlji u aprilu prošle godine posle bombaških napada na crkve u kojima je ubijeno najmanje 45 ljudi, podseća Rojters.\nVanredno stanje je produženo u julu, a potom i u oktobru.\nPoslednja odluka o produženju vanrednog stanja omogućiće bezbednosnim snagama da „preduzmu (neophodne) mere kako bi se suprotstavili finansiranju i opasnostima od terorizma, čuvajući bezbednost u svim delovima zemlje“, navodi MENA, pozivajući se na Službeni glasnik Egipta.\nBritanska agencija napominje da se očekuje da će se Sisi kandidovati za drugi mandat na predsedničkim izborima, koji će biti održani ove godine.


Šojble: Evrozona može da izdrži izlazak Grčke\nZona evra može da izdrži izlazak Grčke, ocenio je danas nemački ministar finansija Volfgang Šojble, u intervjuu regionalnom nemačkom listu "Rajniše post".\nOn je dodao da "Evropa ne propada tako lako. Želimo da Grčka ostane u evro zoni. A i ona mora to da želi i da ispunjava obaveze. Ne možemo nikoga da silimo", rekao je nemački ministar”.\nOn je ocenio da je evro zona sada sposobnija i jača nego pre dve godine.\n"Puno smo naučili u poslednje dve godine i stvorili mehanizme zaštite. Opasnost da se zaraza prenese i na druge zemlje zone evra sada je manja, a sveobuhvatno zona evra je postala otpornija", rekao je Šojble.\nNakon vanrednih parlamentarnih izbora u Grčkoj na kojima su u nedelju dve najveće proevropske partije doživele debakl, u Atini još nema naznaka o tome da će uskoro biti postignut dogovor o formiranju vlade.\nTa atmosfera neizvesnosti izaziva strah kod evropskih zvaničnika i na finansijskom tržištu da li će Grčka biti sposobna da ispuni preuzete obaveze u zamenu za dobijanje pomoći EU i MMF u vidu kredita za otplatu javnog duga.\n"Ovde niko nikome ne preti. Ali moramo biti iskreni i reći svojim grčkim prijateljima i partnerima da nema drugog osim zajedničkog puta", poručio je Šojble.\nNemački ministar je takođe upozorio grčke političke vođe da je "opasno" i "apsurdno" davati nerealna obećanja građanima o tome da postoji neki drugi lakši način za privredni i finansijski oporavak Grčke.


Preduzetnici, mladi i novinari na seminaru posvećenom opštinskom budžetu - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Preduzetnici, mladi i novinari na seminaru posvećenom opštinskom budžetu\nPreduzetnici, mladi i novinari na seminaru posvećenom opštinskom budžetu\nOpštinska uprava opštine Bečej, Opšte udruženje preduzetnika Bečej i Bečejsko udruženje mladih organizovali su minulog vikenda seminar „Sa opštinskim budžetom na ti“, sve sa ciljem da se žitelji najveće potiske opštine budu deo u definisanja i nadgledanja javnih politika kroz njihovo uključivanje u budžetske procese. Predavanjima je prisustvovalo više od dvadeset učesnika, mahom preduzetnika, novinara i mladih.[widgetkit id=99]\nFinansijski status opština i o tome od čega on zavisi, predstavio je Miroslav Prokopijević sa Instituta za evropske studije. Prokopijević je u svom izlaganju istakao da se značajna sredstva troše u opštinama Srbije. On je govorio o budžetskim linijama jedinica lokalnih vlasti, budžetskom kalendaru, prihodnim i rashodnim stranama budžeta, koje je raščlanio i predstavio učesnicima seminara.\nBudžet opštine za 2013. godinu i pojedinosti vezane za planiranje, punjenje te rashode vezane za opštinsku kasu, predstavio je načelnik Odeljenja za finansije opštinske uprave Bečej Đorđe Popov. On je objasnio zbog čega će vrlo verovatno bečejski budžet za 2014. biti manji u odnosu na tekuću, te kao razlog naveo manje prihode, zbog nove državne politike.\nSukob interesa ne znači da je neko povredio zakon, ali je sigurno da može da signalizuje da do povreda može doći, kazao Dejan Milić iz Agencije za borbu protiv korupcije. Milić je predstavio učesnicima seminara rad instutucije iz koje dolazi i pozvao ih da, ako i anonimno, podnesu podnesak i zatraže mišljenju po pitanjima za koju sumnjaju, odnosno smatraju, da se mogu kvalifikovati kao zloupotreba službenog položaja.\nZašto je javna sredstva važno kontrolisati i na koji način „običan” građanin to može da učini, teme su o kojima je pričao Dragan Dobrašinovć iz Koalicije za nadzor javnih finansija. On je učesnicima preneo iskustva nevladine organizacije iz koje dolazi, a koja se tiču zlopotreba javnog novca, te predstavio metodologiju kojom se u prikupljanju podataka služi koalicija.\nProjekat „Sa opštinskim budžetom na ti“ finansira Pokrajinski sekretarijat za međuregionalnu saradnju i lokalnu samoupravu.


Politika kvaliteta - SEVOI Financial Consulting\nOsnovna politika kvaliteta međunarodne konsultantske kompanije SEVOI Financial Consulting je standardizacija poslovnih procesa i ulaganja u ljudske resurse, kontinuirani razvoj kadrova koji će doprineti ispunjenju osnovne misije i ostvarenju vizije i ciljeva.\nUnapređivanje procesa implementacije\nMi obučavamo klijente kroz radionice, kako zajedno izraditi svu potrebnu dokumentaciju, na osnovu potpunog razumevanja u cilju uspešne implementacije u egzaktne procese organizacije svakog klijenta individualno. Ne izdrađujemo projekte koji klijenti ne razumeju radi „pro forme“ ispunjenja zakonske regulative (iako to neki rade pod nazivom „ključ u ruke“). Proces implementacije Finansijskog upravljanja i kontrola, Strateškog planiranja, ISO Standarda i GDPR-a predstavlja sinergiju Vašeg aktivnog učešća u procesu i naše stručne izrade projekata.\nNaši savetnici, predavači i u kasnijem održavanju implementiranih sistema Vaši konsultanti, imaju značajna stručna i praktična znanja u navedenim oblastima čime se ostvaruje dugoročna saradnja u kreiranju novih vrednosti.\nPružanjem usluga iz područja Finansijskog upravljanja i kontrola, Strateškog planiranja, ISO Standarda i GDPR-a, SEVOI Financial Consulting će trajno poboljšavati svoju delotvornost preko elemenata sistema upravljanja kvalitetom.\nPod kvalitetom podrazumevamo potpuno ispunjavanje potreba klijenata i svih zainteresovanih strana, koje su pismeno utvrđene, usmeno dogovorene ili obradom marketinških podataka identifikovane. Pored ispunjenja potreba i zahteva klijenata kvalitet određuje i zadovoljstvo zaposlenih, saradnika, partnera, osnivača i društvene zajednice.\nKvalitet rada garantuje se redovnim godišnjim nadzorom.\nOdgovornost za kvalitet snosi svaki zaposleni, saradnik i partner u postupku pružanja usluga.\nStalno obrazovanje i usavršavanje zaposlenih, partnera i saradnika garantuje da će se naši ciljevi kvaliteta dostići i racionalno realizovati.


Home / Kultura&obrazovanje / Predstava “RO-K-ULTURA”: Paketić za svako dijete\nBy eSrebrenica.ba on 18. December 2019.@esrebrenica\nI ove godine polaznici Škole stranih jezika „SuperU“ iz Bratunca u saradnji sa bendom „Infuzija“ odigraće tradicionalno novogodišnju predstavu, a prihodi od ulaznica idu za nabavku paketića za djecu lošijeg socijalnog stanja.\nPredstava se sastoji od elemenata roka i engleskog jezika, a nastala je u sklopu radionica gdje je 50 djece tokom četiri mjeseca imalo priliku da pohađa radionice “Rok kulture” na kojima su učili o kulturi rok muzike.\nCilj projekta je povećana uključenost mladih u kulturni i društveni život lokalne zajednice.\nOvo je četvrta godina zaredom kako UG „SuperU“ Bratunac priprema predstave na engleskom sa djecom sa istom porukom da sav prihod ide u humanitarne svrhe.\nPredstava će se odigrati u nedjelju, 22. decembra, od 19.00 časova u sali Doma kulture Bratunac.\nPrikupljeni novac na predstavama biće uručen centrima za socijalni rad u Srebrenici i Bratuncu od čega će se nabaviti novogodišnji paketići za djecu lošijeg socijalnog stanja.


Aktuelno / Štampa / Predstavljen Nacionalni program za preporod sela Srbije\nObjavljeno 12.10.2020. na Beta\nDatum: 12.10.2020. Izvor: Beta\nKopredsednik Nacionalnog tima za preporod sela Srbije i ministar zadužen za regionalni razvoj Milan Krkobabić rekao je danas na predstavljanju Programa za preporod sela da je taj dokument snažan poziv na akciju da se spasu sela Srbije. ”To je početna platforma da se sa opisivanja krene u promenu stanja na bolje“, rekao je Krkobabić u Palati Srbija u Beogradu\nOn je istakao da članove tima koji je pripremio Nacionalni program za preporod sela čini 78 uglednih javnih ličnosti koje je njihovo delo preporučilo.\n„Bilo je nužno da članovi dobiju punu podršku, logistiku i šansu da iznesu samostalno svoje stavove i problematiku“, naveo je Krkobabić.\nPrema njegovim rečima u uslovima migracija, spasiti selo je „Sizifov posao“, ali da je on za to da se „taj kamen uporno gura“.\nKrkobabić je naglasio da se do Programa došlo kroz otvorenu debatu i da je tim koji ga je pripremao imao veliki pomoć Vlade i podršku predsednika Srbije Aleksandra Vučića.\nMinistar je podsetio i da je nedavno Vučić najavio da 80 opština južno od Save i Dunava mogu očekivati rešenje problema vodovodne i kanalizacione mreže, kao i značajna ulaganja u kompletnu infrastrukturu.\nPremijerka Srbije Ana Brnabić podržala je rad Nacionalnog tima za preporod sela Srbije i istakla da će Program za preporod sela Srbije biti ozbiljno razmatran u definisanju njenog ekspozea kao polazišta za aktivnosti buduće vlade kojoj će jedan od prioriteta biti podrška razvoju sela i poljoprivrede.\n”Nalazimo se u pandemiji koja je pokazala koliko je važno da se oslanjamo na sopstvene resurse i domaću proizvodnju hrane. U prethodnom periodu smo jačali poljoprivredu i Srbija nije imala nestašicu hrane, iako je potražnja bila četiri do pet puta veća od uobičajene“, rekla je Brnabić na predstavljanju Nacionalog programa za preporod sela Srbije.\nPovraćaj investicije u poljoprivredu je, kako je dodala, jako brz, a kvalitet života na selu zavisi i od novih puteva, škola, domova zdravlja, za šta su predvidjena još veća ulaganja.\nGlavni urednik Programa Milovan Mitrović istakao je da je reč o akcionom planu za spas sela.\n”Popravljanje stanja se ne može vezati za jedno ministarstvo, jednu vladu, čak ni za jedan mandat“, rekao je Mitrović i dodao da su nužna sistemska rešenja da bi se ostvarile predložene mere.\nKopredsednik Nacionalnog tima Dragan Škokrić rekao je da je želja da se znanjem i naukom rešavaju problemi kako bi se došlo do pozitivnih promena i srpsko selo bilo obnovljeno ravnopravno sa selima u Zapadnoj Evropi.\nZaložio se za povećanje budžetskih ulaganja u nauku za koja smatra da bi morala biti bar dva procenta BDP-a kako bi se preko razvoja nauke znanje prenosilo u sela.\nMeđu predloženim merama u Programu su formiranje državnog Fonda za razvoj seoske infrastrukture, davanje finansijskih podsticaja za mlade bračne parove, žene i decu koji žive na selu, i ustupanje do 50 hektara zemljišta u državnom vlasništvu na besplatno korišćenje mladim bračnim parovima.\nNa tom spisku su i predlozi da budu dodeljene kuće pod najpovoljnijim uslovima onima koji žele da dodju da žive na selu i obradjuju zemlju, da se smanje stope poreza na dodatu vrednost za poljoprivredne zadruge i potpuno ukine većina poreza u pograničnim i brdsko-planinskim područjima.\nStručnajci su predložili i da bude osnivan nacionalni garantni fonda radi osiguranja minimalnih poizvodnih cena za osnovne poljoprivredne proizvode, kao i državna agrarna razvojna banka i poljoprivredna komora.


POSKUPELO: Od danas cena struje veća za dva odsto\nPOSKUPELO: Od danas cena struje veća za dva odsto\n02. oktobar 2017. 11:56:44\tPročitano 1924 puta\nEPS je, nakon analize sa ekspertskim timom Svetske banke, a u skladu sa planom finansijske konsolidacije, uputila zahtev AERS-u, za povećanje cene električne energije u iznosu od dva odsto.\nStruja u Srbiji poskupela je danas za dva odsto, shodno odluci donetoj pre mesec dana.\nNaime, "Elektroprivreda Srbije" je, nakon analize sa ekspertskim timom Svetske banke, a u skladu sa planom finansijske konsolidacije, uputila zahtev AERS-u, za povećanje cene električne energije u iznosu od dva odsto, saopštilo je krajem avgusta Ministarstvo energetike.\nTo predstavlja usklađivanje cene samo za deo inflatornog kretanja što je posledica ukupne finansijske stabilizacije u Srbiji, kao i dobrih finansijskih rezultata koje je ostvario EPS, za šta je dobijena pozitivna ocena i saglasnost međunarodnih finansijskih institucija, rečeno je.\nSavet Agencije za energetiku Srbije se saglasio sa odlukom da se cena električne energije za domaćinstva i male kupce poveća za dva odsto od 1. oktobra, a mesečni račun za struju prosečnog građanina će biti povećan za 68 dinara, navedeno je u saopštenju Agencije.\nKako su iz Ministarstva naveli, Srbija ostaje država sa ubedljivo najnižom cenom električne energije u Evropi, daleko ispod cena u regionu.\n"Struja je kod nas jeftinija 19 odsto nego u Makedoniji, 20 odsto nego u Albaniji, 21 odsto nego u BiH, 31 odsto je niža cena nego u Crnoj Gori i 50 odsto nego u Hrvatskoj."\nViše iz ove kategorije « Zainteresovanost kompanije "Alibaba" jedinstvena prilika za Srbiju Šta je sve poskupelo od 1. oktobra, a šta će tek poskupeti »\nHomeVestiRAČUN ZA STRUJU VEĆI ZA 100 DINARA Kilovat od februara poskupljuje 3,4 odsto, a evo i ko u Evropi električnu energiju plaća i 5 puta više od Srbije Na vrh strane


Nemačke firme posluju globalno: Šta će biti s radnicima iz celog sveta posle ove drastične odluke? - Biznis Telegraf.rs\n23/06/20 | 13:24\nU proizvodnom sektoru, najmanje će putovati zaposleni u farmaceutskim kompanijama, zatim u firmama koje proizvode računare\nČak 57 odsto nemačkih kompanija će verovatno trajno smanjiti poslovna putovanja, što je posledica krize korona virusa, pokazuje novo poslovno istraživanje ekonomskog instituta IFO.\nNajpogođenije su proizvodne kompanije, od kojih 64 posto namerava da smanji službena putovanja, a sledi sektor usluga sa 60 procenata, navodi se u saopštenju IFO instituta, dostavljenom Tanjugu.\n"Neki sektori će još dugo osećati posledice korona krize, uključujući avio-saobraćaj, železnice, hotele i restorane", kaže istraživač u IFO-u, Stefan Sauer. Dodaje da su manje pogođeni neki drugi sektori, poput trgovine, sa 39 procenata, i građevine sa 29 procenata.


Preuređenje za Teslin muzej do kraja iduće godine - Beograd - Dnevni list Danas\nPočetna » Beograd » Preuređenje za Teslin muzej do kraja iduće godine\n1Piše: Danas Online 09. septembra 2018. 14.29\n– Prva električna centrala na Dorcolu koja je sada ruina biće veoma brzo preuređena i već do kraja sledeće godine počećemo preuređenje – rekao je Vesić i dodao da je predviđeno da na tom mestu bude Muzej Nikole Tesle.\nKako je rekao novinarima u Beogradu prilikom obilaska distributivnog dispečerskog centra, muzej će se prostirati na površini od 10.000 kvadrata i biće naučno-istraživački centar i mesto gde će se studenti i profesori baviti životom i radom Nikole Tesle.\nBeograd, muzej, Nikola TeslaBeograd\n13. septembra 2018. u 00.50\nPoštovani, projekat o kojem pišete je autorsko delo mladog arhitekte Andreja Mišića, koji je uradjen u saradnju sa Muzejom Nikola Tesla u Beogradu. U jednom trenutku je projekat prestavljen gradskim vlastima, uz odobrenje autora. Nakon toga je usledilo preradjivanje rendera i objavljivanje bez odobrenja i bez pomena autora projekta.\nJako je zabrinjavajuće što se ovakve situacije dešavaju mladim profesionalcima, koji svoju budućnost vide u Srbiji!


FK Partizan u albumima za sličice - 1977/78 – Crno-bela Nostalgija\nGeneracija FK Partizan koja je oborila sve dotadašnje rekorde u jugoslovenskoj ligi je generacija čiju sliku postavljam u ovom postu. Pod vođstvom trenera Ante Mladinića sezonu pre ove „crno-beli“ su osvojili 4. mesto, sa skoro istim timom. Taj period iskorišćen je za uigravanje i dodatnu selekciju, špic napada je kasnije (u polusezoni 1977/78) pojačao Slobodan Santrač, pa je Partizan te 1977/78 jednostavno mleo svoje rivale u stilu pravog parnog valjka. Evo članova te sjajne generacije „crno-belih!:\nStatistika sve govori – u 34 utakmice ostvarene su 22 pobede, 10 remija i samo 2 poraza, i to dva poraza ne od preostalih rivala iz „velike četvorke“ već od Slobode i Veleža. Što se tiče Hajduka, Dinama i C.zvezde, sve što su uspeli u toj sezoni je da Partizanu otkinu jedan jedini bod u šest utakmica! Partizan je te sezone savladao Dinamo 2-0 u Zagrebu i 5-0 u Beogradu, C. zvezdu 3-1 na njenom terenu i 3-2 u Humskoj, dok je Hajduk pobeđen u Splitu 2-1, a uspeo je da remizira u Beogradu, 0-0.\nTagovano 1977/78, albumi sa sličicama - stickers, Partizan\nLeki 25. oktobra 2011. at 13:27


Humanitarna katastrofa u Južnom Sudanu, sedam miliona ljudi gladuje\nGotovo polovina stanovništva Južnog Sudana, zemlje u kojoj od decembra 2013. bjesni građanski rat, trpi glad, koja je u porastu za 40 posto na godišnjem nivou, navodi se u izvještaju tri UN-ove agencije objavljene u ponedjeljak.\nU januaru 2018. godine, 5,3 miliona ljudi, ili 48 posto južnosudanskog stanovništva, bilo je pothranjeno i uvršteno u gornje tri grupe na tabeli IPC-a, najviše korištenog kriterija u klasificiranju prehrambene sigurnosti, prenosi Index.hr.\nTaj broj porastao je za 40 posto u godinu dana, prema tom izvještaju koje su podnijele tri UN-ove agencije, Dječiji fond (UNICEF), Fond za poljoprivredu i hranu (FAO) i Svjetski prehrambeni program (PAM).\nDvije i po godine nakon stjecanja nezavisnosti u Južnom Sudanu je u decembru 2013. izbio građanski rat u kojemu su izginuli deseci hiljada ljudi, četiri miliona je raseljeno i nastala je humanitarna kriza katastrofalnih razmjera.\nJužni Sudan Ujedinjeni narodi\nPripadnici UN-a u Južnom Sudanu optuženi da su plaćali za seks\n"Dali su mi pušku i rekli da ubijem svoju mamu, nisam imao izbora..."\nU Južnom Sudanu dijete prodaju za 20 krava


Hal E-Bank u ponudi Sberbank BH Hal E-Bank u ponudi Sberbank BH – Personal magazin\nSberbank BH je u ponudu za pravna lica uvrstila Hal E-Bank, uslugu elektronskog bankarstva, koja korisniku omogućava da jednim programom i jednim identifikacijskim sredstvom radi sa svojim računima u svim…\nSberbank BH je u ponudu za pravna lica uvrstila Hal E-Bank, uslugu elektronskog bankarstva, koja korisniku omogućava da jednim programom i jednim identifikacijskim sredstvom radi sa svojim računima u svim bankama koje su u sistemu Hal E-Bank. Ova usluga je zasnovana na Hal E-Bank aplikaciji, koja korisnicima omogućava: domaća i ino plaćanja, prenose i konverzije valute na sopstvene (KM) i devizne račune, uvid u stanje računa i pregled prometa po računima, te preuzimanje izvoda.\n“Fokusirani smo na poslovanje naših klijenata i načine kako da ga unapredimo, vodeći računa o inovativnosti. Kvalitetnija podrška banke u segmentu elektronskih plaćanja jedan je od načina da to i praktično učinimo. Ovom aplikacijom klijentima smo dali mogućnost da putem jedne aplikacije upravljaju sa više računa otvorenih u različitim bankama, te na taj način uštede i novac i vreme”, izjavio je Enver Lemeš, direktor poslovanja sa pravnim licima u Sberbank BH.\n„Oduševljeni smo da je Sberbanka odabrala Halcom i naše “multibank” rešenje, kojim će svojim klijentima poboljšati ponudu elektronskog bankarstva za pravna lica. Rešenje Hal E-bank, koje je prilagođeno kako malim tako i velikim preduzećima, omogućava sigurno elektronsko poslovanje jer koristi najviši stepen zaštite podataka upotrebom smart card i PKI tehnologije. Pored toga, treba spomenuti i ostale odlike rešenja, koje koristi Sberbanka, kao što je rad sa više banaka u jednoj aplikaciji, jednostavna integracija e-banke sa sistemima klijenata za uvoz i izvoz podataka, kao i automatsku razmenu podataka između klijenata i banke uz Halcom B2B rešenje“, izjavio je Sibel Trbić, direktor Halcom doo Sarajevo.\nKompanija Halcom je tržišni lider kako na tržištu BIH tako i u ostalima državama ove regije. Elektronske platne usluge ove kompanije koristi više od 70 komercijalnih banaka, 4 centralne banke i klirinške kuće te nekoliko stotina hiljada korisnika rešenja u deset država.\nHal E-Bank u ponudi Sberbank BH was last modified: February 25th, 2015 by Redakcija


Vučić: Vreme da izaberemo između slatke laži i gorke istine | Radio Kosovska Mitrovica\nVučić: Vreme da izaberemo između slatke laži i gorke istine\n27. May, 2019 16:41 |\nPredsednik Srbije Aleksandar Vučić, koji u Narodnoj skupštini predstavlja Izveštaj o Kosovu i Metohiji, poručio je da je vreme da se otvoreno izabere između slatke laži i gorke istine, ma kakva ona bila.\nAleksandar Vučić je, na posebnoj sednici Parlamenta kojoj prisustvuju i premijerka Ana Brnabić, ministri i direktor Kancelarije za KiM Marko Đurić, zahvalio je svima koji žele da razgovaraju na odgovoran način o problemu koji je velik i težak za ceo srpski narod.\nPredsednik je poručio da se mora dati odgovor na jedno važno pitanje – u šta verujemo, u laž ili istinu. Ukazao je da “bez toga nećemo znati za šta smo sposobni i koliko možemo, gde su granice naše zemlje i naših snova, baš kao i naše stvarnosti”.\n“Bez toga nećemo znati gde je Kosovo, gde je Metohija, ko njima upravlja, gde smo mi Srbi na Kosovu i Metohiji”, dodao je Vučić.\nMože li Srbija, upitao je predsednik, da računa na međunarodno pravo i pravdu, ko su nam prijatelji, da li smo sami sebi prijatelji ako odbijamo da se suočimo sa istinom.\nVreme je da se otvoreno izabere između slatke laži i gorke istine, naglasio je Vučić. “Moj posao kao predsednika Srbije je da ljudima saopštim istinu ma kakva ona bila”, istakao je on.\n“Ali nemojte da posmislite da se neću boriti za naš narod i Kosovo i Metohiju više od onih koji istinu znaju ali je prećutkuju, i koji drže patriotska predavanja, a predavanja ne bi smeli nikom da drže”, napomenuo je predsednik.\n“Ako nešto ne promenimo, biće nas dvostruko manje nego Albanaca”\nOsvrnuo se potom na prošlost Kosova i Metohije i smene raznih vlasti, i posebno istakao demografske promene koje su kroz istoriju postale dramatično loše za Srbe.\nNaveo je da se duga i viševekovana borba vodila oko KiM, ali i oko Vojvodine i drugih delova Srbije.\n“U nekima smo pobedili, a nekima izgubili”, naglasio je Vučić i istakao da poraze nikada nismo hteli da prihvatimo i kada smo ih doživljavali zaredom u kratkom vremenskom periodu.\nUkoliko nešto ne promenimo, 2100. godine biće nas dvostuko manje nego Albanaca na Zapadnom Balkanu, upozorio je Vučić.\nPredsednik je podsetio i na tok pregovora o Kosovu i Metohiji u prethodnim decenijama, jednostrano proglašenje nezavisnosti, dijalog kojem je posredovala EU i koji je rezultirao potpisivanjem Briselskog sporazuma, ali i na teškoće i pritiske koji su potom usledili.\nDijalog je bio važan, u interesu i Srba i Albanaca, jer je važno da se postigne mir, ocenio je predsednik.\nPlan uspostavljanja “nove normalnosti”\nVučić je naveo da ni predsednik Francuske Emanuel Makron i nemačka kancelarka Angela Merkel nisu uspeli da navedu Albance da povuku takse od sto odsto, jer oni imaju zaštitu nekog snažnijeg.\nReč je, objasnio je predsednik, o nečemu što je plan, a to je da nas dovode u situaciju “nove normalnosti”.\nŠta god da urade, neko iz međunarodne zajednice će reći “hajde da vidimo kako da Srbiju nateramo da prizna nezavisnost Kosova”.\nOdbacuju svaku ideju o promeni granica, a granice Srbije im nisu bile nepovredive, ukazao je Vučić.\n“Nisu uspeli nikada da oslabe toliko Srbe u pokrajini, niti srpski narod na severu, da ne budemo u stanju da odgovorimo i namerno kažem – ne budemo, jer to neće biti samostalni odgovor našeg naroda sa severa, već celokupnog našeg naroda, ako bilo ko bude pokušao da ih fizički ugrozi, na bilo koji način”, rekao je Vučić i poručio da pogroma kao iz 2004. više neće biti.\n“Vratimo smo pitanje Kosova na sto”\nPredsednik je ocenio da su razgovori Beograda i Prištine veoma važni, jer smo time zaustavili sled gubitaka, povratili ugled Srbije i uspeli da vratimo temu Kosova i Metohije za pregovarački sto.\n“Tražili smo vreme da zemlju sačuvamo. Morate da razgovarate, iako nije lepo razgovarati sa Tačijem, a ni njemu sa mnom”, objasnio je Vučić.\nUbistvo Ivanovića i pokušaj da se uništi ideja o razgraničenja\nPredsednik je izjavio da se ubistvo Olivera Ivanovića poklopilo sa raspisivanjem izbora u Beogradu 2018. godine, kada su neki očekivali smenu aktuelne vlasti, te da su tada pokušali da unište ideju o razgraničenju, kako bi sprečili Srbe da dobiju deo teritorije na KiM.\n“Raspisuju se izbori za Begrad, očekuje se promena vlasti i, kada neki očekuju da to bude početak promene vlasti i kraja Vučićevog režima, tog dana u Kosovskoj Mitrovici je ubijen Oliver Ivanović, jedan od lidera Srba sa KiM, politički protivnik Srpske liste”, rekao je Vučić.\nKaže da su poslednjih dana bila tri teksta u značajnim zapadnim medijima koji govore kako je baš to ubistvo doprinelo uništavanju ideje o razgraničenju i bilo kakvim srpskim snovima da Srbi ne bi dobili “nešto od teritorije KiM”.\nVucić navodi da je zatim usledila žestoka orkestrirana kampanja iz zapadnih centara moći, zajedno sa nekima u domaćoj javnosti, koji im “terciraju”, uz ulogu albanskih medija.\nNavodi da su izmišljali ko je ubio Ivanovića i hapsili čak na osnovu izjava političara sa Savskog venca u Beogradu, koji se predstavljaju kao političari sa Kosova, a sve da bi Sever bio laka meta za sve njih, pošto se pokazao “kao veoma tvrd orah”.\nZaštita Srba, dominacija na Severu\nPredsednik kaže da je Srbija u osnovi u potpunosti uspela da zaštiti svoje interese u pokrajini i u kontekstu evropskih integracija, uprkos kritikama za navodnu predaju srpskih institucija. “Srbi na severu KiM, pogotovu danas, apsolutno dominiraju u svim institucijama što nije bio slučaj do 2013”, primetio je on.\n“Ukoliko bi Srpska lista i politički predstavnici doneli odluku da se svi povuku, sa malim izuzecima, Srbi bi odmah izašli, ali koriste svaku priliku da se obezbedi suštinska, pravična dominacija Srba, ali da se u isto vreme obezbedi zašita za Srbe u Gračanici, Šilovu, Klokotu, Partešu, Metohiji gde god su nam ugroženi ljudi”, rekao je on.\nNaveo je i da je Srbija dobrim delom pomogla da se zaštite objekti od kulturnog značaja.\nDodao je i da je Srbija od početka bila izložena različitim pritiscima, da se prvo izvrši demarkacija između Kosova i Crne Gore, a zatim Srbije i Crne Gore. “Svaka demarkacija u kojoj bismo učestvovali značila bi de fakto priznanje Kosova”, rekao je on.\n“Treba da prestanemo da obmanjujemo sopstvenu javnost”\nPredsednik je rekao da problem Kosova i Metohije ne želi da svede na to ko je kriv za sadašnje stanje i greške koje su do njega dovele, već da prestanemo da se samoobmanjujemo.\nJa se nisam odlučio za nastavak laži i samoobmane, već za dogovor sa Albancima kao jedini način za budućnost, istakao je predsednik.\n“Suština je da smo, čini mi se, pogrešili mnogo i kada smo ceo slučaj Kosova prebacili iz SB UN u EU, dali argumente nesuvislim pitanjima Međuanarodnom sudu pravde. Da li smo mogli drugačije da reagujemo i odgovornije 17. marta 2004. – mogli smo, 1998. i 1998, mogli smo i morali da reagujemo odgovornije, a pri tom ne bežim ni od sopstvene odgovornosti”, poručio je on.\nVučić je rekao da se suočio sa problemom, od kojeg su ranije vlasti odustali. “Nisam se odlučio za nastavak laži i samoobmane. Rekao sam svima nema Srbije, nema naše vlasti na KiM, sem suštinske u zdravstvu i školstvu. Treba da prestanemo sa obmanjivanjem sopstvene javnosti. To sam ponavljao svih ovih sedam godina, kao i da je dogovor sa Albancima jedini način za budućnost”, naveo je Vučić.\n“Sačuvali smo mir, dobili bolju i snažniju srpsku ekonomiju, koja je porodila snažniju srpsku vojsku i policiju, snažnijeg ekonomskog srpskog čoveka koji je zagledan u budućnost i veruje u nju. Dobili smo mogućnost da nastavimo da se borimo za tom tablom za kojom se nalazimo”, objasnio je Vučić.\nIstakao je da su i Srbi i Albanci trenutno u pat poziciji. “Oni koji očekuju da je nezavisnost gotova stvar, a mi da ne budemo poniženii da dobijemo što Srbiji pripada”, naglasio je predsednik.\n“Zamrznut konflikt nije moguć”\nPredsednik je izjavio da “zamrznut konflikt” između Beograda i Prištine ne može da postoji kao trajno rešenje, jer ga, kako je rekao, Albanci neće. “Ako zamrznut konflikt ostane, samo je pitanje kada će Albanci da napadnu Srbiju. Sledeće pitanje je kako ćemo da izdržimo napad Albanaca ako do njega dođe”, rekao je Vučić.\nPrema njegovim rečima, za rešavanje pitanja Kosovo postoje dva scenarija, prvi je očuvanje statusa kvo i “zamrznuti konflikt” za koji je rekao da je nemoguće da se održi, a drugi je onaj za koji se i on lično zalaže – normalizacija odnosa između Beograda i Prištine.\nObjasnio je da se normalizacija može desiti samo u dva slučaja. Jedan je kako je doživljava svet, međunarodna zajednica i Albanci – postizanje sporazuma u kojem je Kosovo nezavisna država, u kojima bi Srbima dali nekakva prava ili po modelu dve Nemačke, što Albanci, ni Amerikanci neće, već traže da Beograd prizna nezavisnost, što mi nećemo.\n“Druga mogućnost, koju smo ispustili, je ona o kojoj sam govorio i zbog koje sam napadan i o kojoj su i pre mene govorili, u desetostruko povoljnijoj situaciji su nudili neku vrstu razgraničenja da spasemo zdravo tkivo na KiM, da sačuvamo narod od progona, da možemo da živimo mirno u budućnosti”, rekao je Vučić.\n“Obavezujući referendum ako se postigne kompromis”\nPonovio je da će se zalagati za nekakvo kompromisno rešenje i naglasio da precizna istraživanja kažu da nam sledi propast, ako do rešenja ne dođe. “Posledice bi bile katstrofične za nas u ekonomskom, socijalnom i demografskom aspektu”, upozorio je on.\nAko bude kompromisnog rešenja, narod će o tome morati da se izjasni i, za razliku od drugih zemalja, u Srbiji će odluka naroda biti obavezujuća, poručio je Vučić.\nSvodeći današnje obraćanje u parlamentu, predsednik Srbije je istakao da nama u prvoj fazi ostaje da čekamo da vidimo da li će Amerikanci i Evropljani ubediti Albance da ukinu taske.\n“Nastavka suštinskih razgovora bez ukidanja taksi neće biti. Tačka”, poručio je predsednik Srbije.\n“Bez kompromisa loša perspektiva Srbije”\nVučić je predstavio precizno istraživanje socijalnih, ekonomskih i demografskih aspekta koje pokazuje da će Srbija ukoliko ne dođe do kompromisa i normalizacije odnosa sa Albancima na KiM pretrpeti teške posledice u narednih 20 do 25 godina.\n“U slučaju da dođemo do rešenja sa Albancima u periodu između 2025. i 2030. i ako tada pristupimo EU, to bi drastično pojačalo naše šanse da budemo blizu minimalnog ili najmanje lošeg rešenja, dok bi sve drugo vodilo u tešku situaciju”, rekao je Vučić.\nObjasnio je da govori o dve mogućnosti – “jedna je postizanje normalizacije odnosa, što je bolja varijanta za naše demografske, ekonomske i socijalne prilike, a druga je nepostizanje bilo kakvog sporazuma sa Albancima”.\n“Gde je taj Obilić koji će da vrati Kosovo”\nPredsednik je naveo da se naslušao priča o tome ko su izdajnici u Srbiji i poručio da o tome nemaju pravo da govore oni koji ničim nisu zaštitili srpski narod.\n“Naslušao sam se toga za najbolje Srbe da su izdajnici, od predvečerja kosovske bitke do danas. A to su nam uvek saopštavali najgori Srbi, najteže epitete koristili i najgore uvrede izgovarali, a da nikada nisu ni sagledali šta ko radi ni šta su čiji rezultati”, rekao je Vučić.\nZbog toga je, kaže, uvek tražio da se pogledaju rezultati i da se vidi šta ostaje iza nas. “Ja bih postavio pitanje za sve njih. Da li postoji taj junak, taj Obilić, taj osvetnik Kosova, danas? Koji će jednim činom i tako lako, kako oni pričaju, da vrati svetu zemlju pod naše okrilje. I gde je on?”, pitao je Vučić.\nCitirao je Aleksandra Tijanića koji je rekao da bi svi Srbi dali život za Kosovo, ali ko to od njih hoće da ode da živi na Kosovo.\nNa kraju je citirao Borislava Pekića: “Treba gledati pravo, jer da se htelo gledati iza sebe dobili bismo oči na potiljku. Treba ljubiti zemlju dece svoje a ne dedova svojih, jer čast neće zavisiti od toga odakle dolazimo nego kuda idemo.”


Odmah po pronalasku posmrtnih ostataka, lokacija je osigurana\nNa lokalitetu Rostova počeo je proces ekshumacije i potrage za posmrtnim ostacima nestalih osoba\nIstražitelj Posebnog odjela za ratne zločine, nalazi se na lokalitetu Rostova gdje koordinira rad ovlaštenih osoba koje sudjeluju u procesu ekshumacije, saopšteno je jutros iz Tužilaštva Bosne i Hercegovine.\n- Na lokalitetu Rostova, na temelju zahtjeva Tužiteljstva Bosne i Hercegovine i naredbe Suda BiH, počeo je proces ekshumacije i potrage za posmrtnim ostacima nestalih osoba. Na navedenom lokalitetu, prilikom izvođenja građevinskih radova, pronađeni su posmrtni ostaci, kao i dijelovi odjeće i obuće, za koje se pretpostavlja da pripadaju žrtvama iz proteklog rata'', saopćeno je.\n- Prema inicijalnim informacijama, na navedenom lokalitetu mogli bi se nalaziti posmrtni ostaci žrtava hrvatske nacionalnosti sa područja Bugojna, za kojima se traga dulje od dvije decenije, a sudsko-medicinskom obradom i putem DNK analize posmrtnih ostataka, bit će utvrđen točan identitet osoba kojima ostaci pripadaju.\nIstražitelj Tužiteljstva Bosne i Hercegovine, koordinira rad i aktivnosti službenih osoba koje sudjeluju u procesu ekshumacije, a na lokaciji se nalaze i ljekar patolog sudbene medicine, predstavnici Instituta za nestale osobe (INO) BiH i ICMP BiH, te radnici i mehanizacija, a lokaciju osiguravaju policijski djelatnici MUP-a SBK.\nIstražitelji i osoblje Tužiteljstva Bosne i Hercegovine, sudjeluju u postupcima ekshumacija i traženja nestalih osoba u svim krajevima Bosne i Hercegovine - saopćeno je.\nTužilaštvo BiH Ekshumacija Rostovo\nNALAZE SE U BJEKSTVU\nTužilaštvo BiH i Granična policija tragaju za dvije osobe koje su krijumčarile migrante


SRBIJI IZRUČEN GORAN NEŠIĆ: Iz Brazila u Zabelu\nBeograđanin Goran Nešić (47), zvani Ciga osuđen na osam godina zatvora po optužbi da je 2001. organizovao šverc 24,5 kilograma heroina iz Bugarske\nBEOGRAĐANIN Goran Nešić (47), zvani Ciga, protekle nedelje izručen je Srbiji iz Brazila, i odmah je upućen u Zabelu, na izdržavanje osmogodišnje kazne na koju je osuđen zbog šverca 24,5 kilograma heroina.\nNešić je u Brazilu uhapšen 2011. godine u velikoj akciji Niva” brazilske federalne policije i kao i srpske Službe za borbu protiv organizovanog kriminala (SBPOK) pod okriljem američke DEA, a za njim je u to vreme uveliko na snazi bila i poternica Srbije. Nakon tog hapšenja Srbija je zatražila njegovo izručenje radi izvršenja kazne kojom je u odsustvu osuđen povodom optužbi da je 2001. godine organizovao šverc 24,5 kilograma heroina iz Bugarske namenjenog tržištu Srbije, Holandije i Švajcarske. Brazil je usvojio molbu Srbije za izručenje i odobrio ekstradiciju, koja je izvršena prošle sedmice.\nU bekstvu od srpskog pravosuđa Nešić je utočište našao u Latinskoj Americi i kako pišu naši mediji visoko se pozicionirao u lestvici narko dilera. Prema podacima brazilske policije, Darko Šarić i Nenad Stojanović Keka bili samo zaposleni u klanu koji je formirao Goran Nešić”, navode srpski mediji. Šariću se pred Specijalnim sudom u Beogradu ponavlja suđenje za šverc više od pet tona kokaina iz Latinske Amerike u Zapadnu Evropu, a Stojanović nema zvaničnu poternicu mada se u javnosti pominje kao vođa novobeogradskog klana.\nZoranova snaja &quot;najmisteriozniji član porodice Marjanović&quot;, a evo šta bi


CEFTA: Usvojen Akcioni plan za zajedničko regionalno tržište\nSvjetlana Topalić, 10/11/2020\nLideri zapadnog Balkana na današnjem sastanku u okviru Berlinskog procesa usvojili su jedinstveni Akcioni plan za zajedničko regionalno tržište, saopšteno je iz Sekretarijata Cefte.\nPlan obuhvata regionalnu trgovinsku oblast, koja se zasniva na četiri slobode i druge oblasti digitalizacije, inovacija, investicija i razvoja industrije, dok su se učesnici sastanka saglasili da ovakva saradnja doprinosi većoj atraktivnosti i konkurentnosti regiona, kao i približavanju tržištu EU.\nU saopštenju se navodi da će Cefta sprovoditi veliki broj ključnih aktivnosti ovog važnog plana.\n“Zapadni Balkan sa 18 miliona stanovnika predstavlja važno tržište za naše kompanije i odskočnu dasku za pristup tržištima u EU i van Unije. Stoga, regionalna ekonomska integracija može generisati do 6,7 odsto dodatnog BDP-a. Ključni trgovinski sporazum u regionu, Cefta, doprinijeće realizaciji Akcionog plana”, ističe se u saopštenju.\nU saopštenju se dodaje da će doprinos realizaciji Akcionog plana biti smanjenje vremena čekanja na prelazima za 30 odsto, primjena seta mjera koji uključuje proširenje sistema zelenih koridora na granične prelaze sa EU i pojednostavljenje procedura i elektronska razmjena podataka “kroz SEED (Sistem elektronske razmjene podataka) plus sistem”.\nCefta će doprinijeti realizaciji Akcionog plana i obezbjeđivanjem usluga inspekcijskih službi 24 časa tokom sedam dana u sedmici na prelazima u okviru zelenih koridora, smanjenjem troškova i uštedom vremena putem programa uzajamnog priznavanja, korištenjem jedinstvenog dokumenta za sedam tržišta.\nRealizacija Akcionog plana biće i kroz uspostavljanje regionalnog tržišta elektronske trgovine, koje će biti na raspolaganju, prije svega, malim i srednjim preduzećima, te kroz eliminisanje necarinskih barijera, kroz primjenu efikasnog sistema za rješavanje sporova, o kojima su započeti pregovori prije dvije sedmice i obezbjeđivanje podrške na putu ka jedinstvenom tržištu EU, navodi se u saopštenju.\nCefta će sprovoditi aktivnosti sa partnerima poput Savjeta za regionalnu saradnju, Transportne zajednice i Privrednog investicionog foruma zapadnog Balkana.\nDirektor Sekretarijata Cefte Emir Đikić rekao je da se želi promovisati elektronska trgovina i trgovina “bez papira”.\n“Vjerujem da će zajedničko regionalno tržište podstaći razvoj poljoprivredne i prehrambene industrije, privući strane investitore i kreirati nove poslove, ali i omogućiti da se proizvodi i usluge nude po daleko konkurentnijim cijenama”, istakao je Đikić.\nU saopštenju se dodaje da će EU ostati ključni partner liderima regiona u sprovođenju ovog ambicioznog akcionog plana, uz čvrsto uvjerenje da snažan zapadni Balkan, koji se stalno razvija, može pružiti nesumnjiv doprinos evropskoj ekonomiji i bezbjednosti.\nUčesnici današnjeg susreta nadaju se da se ovakvim inicijativama kreira budućnost zajedničkog kontinenta, ističe se u saopštenju.\nTags\t#Cefta\t#Zajedničko regionalno tržište\nU Historijskom muzeju BiH predstavljen „Religioskop“\nU Srbiji uhapšen Kristijan Gondi, osuđen na 30 godina zatvora


Prvi, pa još najbitniji - Ovako kapiten "Orlova" vidi meč u Lisabonu - Sportske.net\nPrvi, pa još najbitniji - Ovako kapiten "Orlova" vidi meč u Lisabonu\nKapiten fudbalske reprezentacije Srbije Aleksandar Kolarov rekao je danas da je utakmica sa Portugalom svakako najbitnija u kvalifikacijama jer pobedom može da se uhvati zalet, a loš rezultat mogao bi da zakomplikuje situaciju.\nPovrede desetkovale Srbiju, Krstajić otkrio koliko je situacija ozbiljna!"Orlove" u Pazovi sačekalo iznenađenjeZvezda i Partizan opet na nacionalnoj frekvenciji, a gde da gledamo reprezentaciju?Krstajić nema dilemu, on je srpski Luis Suarez!Bogosavac debituje protiv Nemaca? ''Nema problema...''\nReprezentacija Srbije će 25. marta duelom sa Portugalom u gostima početi kvalifikacije za Evropsko prvenstvo 2020. godine.\n"Duel sa Portugalom u Lisabonu je najbitniji u kvalifikacijama, a posle dolazi i gostovanje Ukrajini. Sa dva dobra rezultata možemo da napravimo dobar zalet da se plasiramo, a sa lošim može da se zakomplikuje situacija. Bez obzira na to što je prvo kolo, utakmica sa Portugalom je jedna od najbitnijih za nas", rekao je Kolarov novinarima u Staroj Pazovi.\nAleksandar Kolarov je naveo da je negativna stvar to što nacionalni tim od 2000. godine nije igrao na kontinentalnom šampionatu.\n"To je negativno... Još od generacije Sava Miloševića, klinac sam bio, sećam se toga. Imali smo stvarno neuspešne evropske kvalifikacije posle toga. Imali smo probleme van, ali je generalno uvek bila naša krivica. Nema posebnog pritiska zbog toga, pritisak koji nosi reprezentacija je stalno tu. To je deo našeg posla", kazao je Kolarov.\nPo njegovim rečima, mnogo toga može zavisiti od duela sa Nemačkom koji će se igrati pet dana pre Portugala.\n"Imaju fenomenalne igrače, top u Evropi. Tražićemo vetar u leđa. Ta utakmica može da bude mač sa dve oštrice. Treba da budemo dobri i spremni i da iskoristimo šanse koje će nam sigurno dopustiti. Ako izgubiš, a igraš dobro, budeš svestan da možemo sa takvim reprezentacijama. Ako izgubiš, a igraš loše, gubiš samopouzdanje. Veoma bitna utakmica na psihološkom planu", rekao je Kolarov.\n"Ne idemo da izgubimo, ali sam realan, igraćemo protiv Nemaca na strani. Nedostajaće nam četiri ili pet igrača koji su nosioci reprezentacije. Ići ćemo na pobedu, a videćemo da li će to biti moguće", naveo je kapiten ekipe.\nPotom sledi utakmica sa Portugalom koju će predvoditi Kristijano Ronaldo.\n"Nema tu neke velike mudrosti. Videli ste protiv Atletika da je izmislio prva dva gola. On i Mesi su igrači koji se rađaju jednom u 100 godina. Nema tu posebne taktike, već samo da se igra kolektivno, što manje prostora da mu se da. Takvi igrači se najteže čuvaju", rekao je Kolarov.\nUtakmica protiv Nemačke igraće se 20. marta u Volfsburgu, dok je duel sa Portugalom zakazan pet dana kasnije u Lisabonu.


Freedom - novi hibridni automobil koji će osvojiti svet - Lux Life luksuzni portal\nPotpuno električni hiperautomobil, koji obećava neverovatnih 1.400 ks i prelazni opseg od 643,7 kilometara, spremnih za premijerno predstavljanje 2022. godine, sada zvanično poseduje svoj prvi prototip.\nKreiran kao prvi luksuzni električni superautomobil ikada u Americi, Freedom će bez ikakve sumnje zahtevati mnogo mukotrpnih radnih sati pre nego što postane spreman za ulicu. Međutim, kalifornijski brend tvrdi da je njihov napredak u punom jeku. Kako bi ubrzali celokupan postupak, ljudi brenda Elation fokusiraju svoje napore na projektovanje punog i funkcionalnog prototipa, radije nego kreiranju maketa u punoj veličini.\nSudeći prema lokalnim medijima, prototip je nazvan Dogo 001, po Dogo Argentino, argentinskom lovačkom psu posebno treniranom za napadanje dviljih veprova. Hiperautomobil, testiran i utezan u Silikonskoj Dolini, gotovo sigurno će biti žestok i neustrašiv, baš kao i pas čije ime nosi.\nDa sumiramo, Freedom će biti opremljen sa tri stalna magnetna, sinhrona električna motora sa vodenim hlađenjem, razvijena u saradnji sa brendom Cascadia Motion, zadužena za kombinovano stvaranje tačno 1.427 ks i 1439,8 Nm obrtnog momenta. Dodatno, na tržištu će se naći još besnije konfiguracije sa četiri motora, koja obećavaju više od 1.900 ks. Ova snaga će tihoj i samoodrživoj mašini omogućiti ubrzanje do sto iz mesta za munjevitih 1,8 sekundi i maksimalnu brzinu od 418,4 km/h, što će ga postaviti rame uz rame sa modelom Bugatti Veyron Super Sport. Takođe, oba modela poseduju transmisiju sa dve brzine i nude pogon na svim točkovima.\nFreedom luksuzni hiperautomobil biće opremljen sa 100 ili 120 kWh snažnim pakovanjem baterija, koja su u mogućnosti da ponude prelaznu razdaljinu od preko šesto kilometara sa jednim punjenjem. Kako mu i dolikuje, novi četvorotočkaš poseduje neverovatno elegantan eksterijer, obeležen aktivnom aerodinamikom, dok mu je šasija kreirana od najfinijih sirovih ugljeničnih vlakana, rukama majstora kalifornijske kompanije.\nSva dodatna unapređenja prototipa predproizvodno stižu tokom sledeće godine, kako je planirano, a do tada, kompanija će ovaj model podvrgnuti dinamičnim testiranjima. Kada Freedom bude potpuno spreman za proizvodnju, svaki od dvadeset pet primeraka linije zahtevaće surovih 4.000 radnih sati za kompletiranje.


Miroslav Rodić ponovo selektor za sprint | Kajakaški savez Srbije\nNa sednici Upravnog odbora Kajakaškog saveza Srbije održanoj u petak, imenovan je novi selektor za sprint Miroslav Rodić. Rodić je došao na mesto sada već bivšeg selektora dr Pavla Jovanova koji je na sopstveni zahtev zatražio razrešenje na funkciji koju je obavljao u prethodne dve godine.\n“Ovom prilikom želim da se zahvalim Kajakaškom savezu Srbije na ukazanoj časti, poverenju i saradnji prilikom obavljanja funkcije selektora za sprint u prethodne dve, izuzetno izazovne godine za srpski kajak i kanu“, napisao je mobli za razrešenje Jovanov.\nFunkciju selektora za sprint, Miroslav Rodić je obavljao od novembra 2007. do jula 2016. godine, da bi napravio pauzu u radu sa reprezentacijom do 2018. godine, kada se vratio i preuzeo brigu o ženskom delu reprezentacije.\n“Menjamo sistem izbora reprezentacije. Dajemo maksimalno trenerima i klubovima kreativnost u sklapanju grupnih posada. Uvodimo decentralizovani sistem po uzoru na mađarsku reprezentaciju. Očekujemo da će po ovoj formuli šansu dobiti novi mladi treneri koji će iznedriti mlade takmičare koji bi trebalo da posetpeno zamene starije. Očekuje nas prakticno podmlađivanje ekipe i smena generacije. Pred nama su veliki izazovi, a vreme nam nije saveznik s ozbzirom da Pariz i Olimpijske igre kucaju pred vratima. Nemamo šansu za popravni, očekuje nas efikasan rad, kako bi neutralizovali negativan trend u padu rezultata“, naglasio je novi selektor za sprint.\nRodić je došao na ideju da se vratimo starom sistemu selekcije reprezentacije koji je bio aktuelan u vreme njegovog prvog mandata kada su kajakaši beležili sjajne rezultate na međunarodnoj sceni. 2014. godina na SP u Moskvi osvojeno je rekordnih 5 medalja, a godinu dana kasnije 2015. na EP u Češkoj dosegnut je istorijski maksimum i osvojeno je sedam odličja. Od tada i kreće pad u rezultatima, bez obzira na podatak da je Olimpijskim igrama u Riju, posle tri decenije osvojeno odličje. 2019 godinu kajakaški su završili bez medalja na Evropskim igrama odnosno Evropskom prvenstvu, sa jednom medaljom na SP i svega dva predstavnika kvalifikovana za Igre u Tokiju. Ovu godinu koja je polako na izmaku kajakaški završavaju bez medalje na velikim seniorskim tamičenima i sa razočaravajućim nastupom na OI u Tokiju. Napravljeni su pomaci na EP u Poznanju i SP u Danskoj u odnosu na takmičenja iz 2019. godine, ali to nije bilo dovoljno za odličje na seniorskom dogadjaju ove sezone.


PressReader - 24 Sata (Serbia): 2016-10-13 - „Orlići” sutra dobijaju rivala\n„Orlići” sutra dobijaju rivala\n24 Sata (Serbia) - 2016-10-13 - SPORT - Mz / nt\nBARAŽ - Momci koji su pokorili Evropu i svet u omladinskoj selekciji nameravaju da isto urade u konkurenciji do 21 godine! Mlada fudbalska reprezentacija Srbije nije se još kvalifikovala na Evro do 21 godine, ali nije ni daleko od toga.\nTrijumf nad Slovenijom (3:1) u Gornjem Milanovcu nam je doneo drugo mesto u grupi i baraž. U doigravanju u novembru će se naši momci nadmetati sa Španijom, Austrijom ili Norveškom, a ime protivnika će saznati na žrebu u petak.\nJedino što kvari celu priču je broj igrača iz Superlige - malo je nedostajalo da ne bude nijedan u startnoj postavi protiv Slovenije, što je poražavajuće! Čast domaćeg prvenstva branili su Mihailo Ristić, Aleksandar Filipović i Uroš Đurđević, ali... Talentovani univerzalac iz Crvene zvezde je zbog povrede izašao već u 30. minutu i zamenio ga je Nemanja Antonov, levi bek Grashopersa. Filipović je član Voždovca i našao se u štoperskom paru sa Veljkovićem jer je Darko Lazić, standardni član poslednje linije i defanzivac Anžija bio suspendovan zbog žutih kartona.\nKapiten i trostruki strelac Đurđević predvodi i napad “orlića” i napad Partizana, u koji je došao posle lutanja po Holandiji.\nPlasman na Evro u Poljsku će, uvereni smo, biti obezbeđen u novembru. Ova generacija igrača je velike trofeje osvajala na svake dve godine. Rajković i drugovi su najpre 2013. godine bili evropski prvaci do 19 godina, a 2015. svetski do 20 godina.


Energyobserver - LUKSEMBURG PRIZNAJE POSLEDICE KOVIDA KAO PROFESIONALNO OBOLJENJE MEDICINSKIH RADNIKA\nU Luksemburgu osobe zaposlene u zdravstvu mogu da prijave dugotrajne posledice kovida-19 kao profesionalno oboljenje i zdravstveno osiguranje te zemlje do sada je primilo već 120 takvih zahteva, preneli su luksemburški mediji.\nPoslanici u parlamentu su još u decembru postavili pitanje da li se u Luksemburgu dugotrajne posledice kod medicinskog osoblja inficiranog korona virusom priznaju kao profesionalno oboljenje, i da li ti zdravstveni radnici imaju pravo da budu proglašeni za radno nesposobne i dobiju finansijsku nadoknadu.\nParlamentarci su sredinom januara dobili dgovor ministarstva za socijalnu zaštitu, koje je navelo da je primljeno 120 zahteva medicinskog osoblja da se "Long Covid" prizna kao profesionalno oboljlenje i da je 85 već odobreno, dok se preostali zahtevi proveravaju.\n"Nijedan zahtev još nije odbijen", piše u odogovoru, ali i dodaje da do sada nije stigao nijedan zahtev za obeštećenje.\nProvera zahteva je, prema pisanju dnevnika na nemačkom jeziku Tageblat, u Luksemburgu u nadležnosti službe Socijalnog osiguranja za medicinsku kontrolu, koja treba da ustanovi da li utvrđene dugoročne zdravstvene posledice imaju veze sa infekcijom korona virusom.\nU odogovoru je precizirano da u Luksemburgu postoje dva sistema za priznavanje profesionalnih oboljenja - zatvoreni i otvoreni sistem.\nZatvoreni sistem se primenjuje kada se prijavljena bolest nalazi na spisku taksativno nabrojanih profesionalnih bolesti i u tom slučaju se polazi od pretpostavke da je ona rezultat specifične delatnosti. U tom slučaju osiguranik nije dužan da dokazuje vezu između bolesti i posla.\nOtvoreni sistem se primenjuje kada prijavljenog oboljenja nema na spisku i tada podnosilac snosi teret dokazivanja da je oboleo zbog posla.\nMinistarstvo je u odgovoru napisalo da bolest kovid-19 nije specifično navedena, ali da spada u grupu infektivnih bolesti i da svaka zaražena osoba zaposlena u zdravstvenom sektoru ima pravo da se pozove na tu šifru oboljenja kada prijavljuje "Long Covid".\nKada je reč o pravu na invalidsku penziju, luksemburški fond penzionog osiguranja ne barata nikakvim zatvorenim katalogom bolesti ili tegoba koje bi automatski davale pravo na penziju, pa da ona ne zavisi od vrste bolesti, već od stepena nesposobnosti za rad, navedeno je u odgovoru ministarstva.


Osjetan rast nezaposlenosti (MINA-BUSINESS) – ZZZCG\nOsjetan rast nezaposlenosti (MINA-BUSINESS)\nPodgorica, (MINA-BUSINESS) – Registrovana stopa nezaposlenosti u Crnoj Gori osjetno je porasla, iako nije bilo značajnog otpuštanja radnika i prešla je 16 odsto, saopšteno je iz Zavoda za zapošljavanje (ZZZ).\nPodaci ZZZ pokazuju da se stopa gotovo približila anketnoj, koja sada iznosi 17,5 odsto, pri čemu godinu na izmaku u Crnoj Gori karakteriše rast nezaposlenosti.\nNa evidenciji Zavoda u utorak registrovano je 37,6 hiljada nezaposlenih, a taj broj je u porastu u odnosu na uporedni period prošle godine. Rast je izraženiji od septembra.\nU Zavodu smatraju da su četiri krupna razloga dovela do rasta nezaposlenosti, odnosno primjena dopuna Zakona o socijalnoj i dječjoj zaštiti, realizacija Programa stručnog osposobljavanja lica sa stečenim visokim obrazovanjem, liberalnije zapošljavanje stranaca i sezonski karakter tržišta rada.\nOdredba Zakona o socijalnoj i dječjoj zaštiti, koja se odnosi na naknade po osnovu rođenja troje ili više djece, predstavlja značajan razlog rasta nezaposlenosti. Predviđeno je da žena koja rodi troje i više djece ima pravo, ukoliko to želi, na doživotnu mjesečnu naknadu, a neophodan uslov za ostvarivanje ovog prava je da se najmanje 15 godina nalazi na evidenciji ZZZ-a.\nPomoćnik direktora Sektora za plan, analizu i statistiku u ZZZ-u, Goran Bubanja kazao je da se, ukoliko se analizira period od 1. avgusta do 16. novembra prošle godine, može zaključiti da taj Zakon utiče na rast nezaposlenosti.\n“Broj nezaposlenih muškaraca u tom periodu porastao je 8,86 odsto, dok se broj žena povećao 8,43 odsto. U istom periodu ove godine broj nezaposlenih muškaraca se povećao 13,48 odsto, dok se broj žena povećao 19,58 odsto. Najveće povećanje nezaposlenosti žena je u prvom stepenu stručne spreme”, objasnio je Bubanja.\nOn je naveo da starosna struktura prijavljenih žena ukazuje na to da je osnovni motiv njihove prijave ostvarivanje prava na naknadu od januara naredne godine.\n“Jedan broj njih radi na crno, dolaze iz zone sive ekonomije, a na evidenciji nezaposlenih su, u početku zbog zdravstevenog osiguranja, a sada su se “aktivirale” zbog nadoknade. Nakon ostvarivanja prava neke žene će se opet vratiti radu u sivoj ekonomiji”, rekao je Bubanja.\nNa osnovu Zakona o zapošljavanju i ostvarivanju prava iz osiguranja od nezaposlenosti pod nezaposlenim se smatra osoba od 15 do 67 godina života koje je crnogorski državljanin i stranac sa odobrenim stalnim boravkom, priznatim statusom izbjeglice ili odobrenom dodatnom zaštitom, koje se nalazi na evidenciji Zavoda sposobno ili djelimično sposobno za rad, koje nije zasnovalo radni odnos i koje aktivno traži zaposlenje. Da bi se osoba smatrala nezaposlenom neophodno je da aktivno traži zaposlenje.\n“Takvo zakonsko rješenje podstiče prijavljivanje žena na evidenciju nezaposlenih bez obzira na to da li aktivno traže zaposlenje ili ne”, dodao je Bubanja.\nPrema njegovim riječima, drugi krupan razlog koji je uticao na rast nezaposlenosti je značajno povećanje učešća visokoškolaca u ukupnoj nezaposlenosti.\n“Od septembra do 24. novembra broj visokoškolaca bez radnog iskustva povećan je više od 100 odsto. U septembru, kada je objavljen poziv poslodavcima da učestvuju u program stručnog, na evidenciji se nalazio 2,69 hiljada visokoškolac, a sada ih je nešto iznad šest hiljada spremno za stručno usavršavanje”, precizirao je Bubanja.\nPored tih razloga, kretanja na tržištu rada Crne Gore su sezonskog kataktera, što znači da se broj nezaposlenih smanjuje u periodu ljetnje turističke sezone. Mada, ta praksa je izostala ovog ljeta. Nezaposlenost je rasla, a poslodavci su bili relaksiraniji pri zapošljavanju nerezidenata zbog oročene suspenzije primjene odredbi Zakona o strancima.\n“Trenutni rast nezaposlenosti je uobičajena pojava u ovom periodu godine, kada osobe koje su radile na sezonskim poslovima završavaju sa radom i ponovo se prijavljuju na evidenciju”, kazao je Bubanja.\nInače, nezaposlenost počinje da opada krajem marta, početkom aprila pa sve do kraja avgusta, odnosno početka septembra, kada počinje rast nezaposlenosti.\nSa redizajniranjem sajta Zavod će se, kako je zaključio, osavremeniti prikaz statističkih podataka kroz formu sedmičnog izvještaja.


Tači obrazložio hapšenje ruskog državljanina - Sputnjik Srbija\n13:46 28.05.2019 (osveženo 14:11 28.05.2019) Preuzmite kraći link\nKosovska policija je uhapsila državljanina Rusije, jer je pružao otpor akcijama policije, rekao je predsednik samoproglašene republike Hašim Tači.\nTači je nakon sednice kosovskog saveta za nacionalnu bezbednost kazao da je u jutrošnjoj akciji kosovske policije na severu uhapšen i jedan Rus, za kog je naveo da je bio „maskiran statusom diplomate“ i da mu je cilj bio da ometa policiju.\n„Akcija je preduzeta na široj teritoriji Kosova. Uhapšeni su zvanična lica i građani različitih nacionalnosti. Uhapšen je i jedan Rus koji je pokušao da omete akciju policije“, rekao je Tači.\nMinistarstvo inostranih poslova Rusije je ocenilo kao nedopustivo hapšenje ruskog državljanina na Kosovu, zahteva njegovo oslobađanje i od Misije UN na Kosovu traži iscrpne informacije o njegovom hapšenju.


Mnogi koji su radili na ovom projektu, provodili su sa njom dane i sate, bila im je kao član porodice, a savete i mudre reči koje je izgovarala dugo će da pamet. Upravo takvim rečima odiše i njen Instagram profil, iz kojeg se vrlo jasno može zaključiti o kakvoj ženi je reč.\n"Ne ubija bol čoveka, nego nada koja ga razočara", "U rečima se vidi kako si, u postupcima ko si", "Teško je biti dobra osoba, lošim ljudima", "Oni koji vole samoću, su oni koji su skupo platili nečije društvo", samo su neke od obajava organizatorke, koja je ovim rečima razgalila mnoga srca.\nUpravo zbog takve naravi, za njom danas ne žale samo porodica i kolege, već svi oni kojima je ova emisija pomogla da dobiju krov nad glavom. Sa većinom njih je ostala u kontaktu.\nPoslednju fotografiju postavila je na Instagramu početkom aprila u crno beloj boji.


Ova aktivnost je u velikoj meri dalje podržana kroz projekat "Podrška razvojnim kapacitetima strateškog upravljanja i evropskih integracija u Ministartsvu unutrašnjih poslova Republike Srbije" koji se trenutno sprovodi u MUP-u.\nBeograd - 17. oktobar 2017.\nU okviru reforme funkcije sektora ljudskih resursa kao dela sveukupne reforme MUP-a SAP je pomogao da se pređe sa adminsitrativnog načina poslovanja na objedinjavanje i maksimalno korišćenje svih funkcija ljudskih resursa u cilju efikasnog opsluživanja ovog složenog sistema sa velikim brojem zaposlenih. Prethodni sitem je koristio jedinstvenu kadrovsku evidenciju koja je bila u sastavu celokupnog IT Sistema Ministarstva. SAP sistem sadrži module koji su u CORE HR sistemu implementirani pa je sada omogućeno da se brzo i efikasno izađe u susret svim zahtevima organizacije i u potpunosti promene i modernizuju poslovne procedure.\nNa nedavno održanom skupu SAP forum u Beogradu je Gordana Vuković, pomoćnik načelnika sektora ljudskih resursa predstavila primenu ovog softvera i njegove benefite za efikasnije obavljanje funkcija ljudskih resursa i time celokupnog sistema Ministarstva unutrašnjih poslova.


Ceca: Jednom muškarcu nisam mogla da odolim – Balkan Life\nRažnatovićeva u „Pozivu“, naslovnoj numeri novog albuma, govori o fatalnom muškarcu kome nije mogla da kaže „ne“ iako je znala da će patiti, što se ženama često dešava.\nBio je to poziv koji se ne odbija…\nOvako glasi početak refrena Cecine pesme „Poziv“, naslovne numere s novog albuma, koji vam Kurir ekskluzivno otkriva. Pesma govori o muškarcu kakvog je svaka žena bar jednom imala, iako je znala da on nije za nju i da će patiti, ali nije mogla da odoli i kaže „ne“. Folk zvezda kaže da će se mnoge pronaći u njenoj pesmi.\n– Meni se dopala ideja da naslov albuma bude „Poziv“ jer smo u isto vreme počeli kampanju za CD i koncert na Ušću, tako da je to jedan vid metafore. Reč je o čistoj ženskoj emotivnoj priči i muškarcu kome jedna žena nije mogla da odoli. Svakoj od nas se to bar jednom desilo, poznajem žene i znam da im se često dogodi da budu s pogrešnim muškarcem, iako znaju da to nije pametno – kroz smeh je rekla najveća balkanska zvezda.\nCecin album izlazi 15. juna i njeni fanovi ne mogu da dočekaju da čuju svih deset novih pesama, za koje je Ražnatovićeva rekla da su bržeg ritma i da veruje da će publika biti oduševljena. Folk zvezda se intenzivno priprema za koncert na Ušću, koji će održati na Vidovdan 28. juna, a na spektaklu se očekuje publika ne samo iz Srbije već iz celog regiona.\nKupuju karte na metar\nPoznato je da Ceca ima armiju fanova, koji joj priređuju iznenađenja i podržavaju svaki njen potez. Na fotografiji do koje smo došli vidi se kako oni karte za koncert najveće balkanske zvezde kupuju bukvalno na metar, što dovoljno govori o tome koliko interesovanje vlada za spektakl koji Ceca sprema za Vidovdan.\nBio si poziv koji\na tek si se dočepao nje


02-09-2019 19:40 Svet Planeta\nMinistar inostranih poslova Španije Žozep Borel istakao je da se živi u multipolarnom svetu, u kojem vladaju dve velike sile – SAD i Kina, i da je potrebno da se kao treća sila nametne Evropa.\nŽosep Borel (Foto: Jutjub)\nBorel, koji je imenovan za novog šefa evrospke diplomatije, rekao je da živimo u globalnom svetu i da EU mora da bude sposobna u njemu da preživi.\n"Do sada nismo bili u stanju da svetskoj areni damo svetskog igrača", konstatovao je Borel.\nUkazao je da je, dok je još studirao stanovništvo Evrope činilo 21 odsto stanovništva sveta, a da će, kada umre, a ne očekuje da to bude skoro, činiti svega šest procenata, dok se situacija u Africi kreće u suprotnom smeru.\nJačanje uz koheziju i zajedničko shvatanje sveta\nKada je reč o klimatskim promenama rekao je da mu je drago kada mladi govore da treba nešto uraditi, ali je postavio i pitanje da li su spremni da kompenzuju gubitnike te borbe protiv klimatskih promena.\nKazao je i da poslednjih godina međunarodna zajednica, i pored postignutih sporazuma, nije bila u mogućnosti da se dogovori oko prduzimanja bilo kojih mera.\nRekao je da je dobro i za Veliku Britaniju i za države EU da se postigne sporazum o izlasku Londona.\nOn je na Strateškom forumu u Bledu rekao da je aktuelni britanski premijer Boris DŽonson odlučan da napusti EU sa sporazumom ili bez njega.\nPrema njegovim rečima, britanski parlament želi Velika Britanija da napusti EU sa sporazumom, za koji smatra da će biti dobar za sve strane u EU.\nNa istom panelu učestvovao je i šef turske diplomatije Davut Čavušoglu koji je kritikovao saveznike u NATO.\nČavušoglu je kazao da su Ankaru, kada je Turska srušila ruski avion, savetovali mnogi iz NATO da normalizuju odnose s Moskvom, a sada kada su ih normalizovali kritikuju Tursku i pitaju zašto dovode u pitanje odnose sa zapadnom vojnom alijansom.\nPročitajte OVDE kako su Danci ismejali Donalda Trampa.\nVESIĆ: Imamo 2.000 gradilišta u gradu, vreme je za metro, Kinezi tvrde da mogu da ga završe za pet godina!


MOTOR blog » 12 proizvođača auto delova iz Srbije na sajmu Automehanika u Frankfurtu 12 proizvođača auto delova iz Srbije na sajmu Automehanika u Frankfurtu – MOTOR blog\nDvanaest firmi iz Srbije: TPV Šumadija (Kragujevac), Autoventil (Užice), FADIP-HKC (Bečej), Tigar (Pirot), Streit Jucit (Nova Pazova), Fritech (Prokuplje), IPM (Beograd), PPT Hidraulika (Trstenik), Potisje Investment Castings (Ada), FKL (Temerin), 21. Oktobar (Kragujevac) i FAS (Sombor), podržani od strane Agencije za strana ulaganja i promociju izvoza (SIEPA), kao i Privredne komore Srbije, srpskog Auto klastera i USAID Projekta za razvoj konkurentnosti, su jutros otvorili nacionalni štand Srbije na sajmu Automehanika u Frankfurtu. Ove firme će se u narednih pet dana trajanja sajma (do 21. septembra) predstaviti sa širokom ponudom visokokvalitetnih proizvoda.\nSajam Automehanika 2008 je jedna od najvažnijih manifestacija svetske auto industrije. Dvanaest izlagača iz Srbije je prošle godine zabeležilo izvoz od 52 miliona evra i zajedno zapošljavaju šest hiljada radnika. Najavljena investicija FIAT-a od 700 miliona evra pokazala je da Srbija postaje vodeća evropska destinacija za investicije u ovoj industriji, a ostale velike strane firme, kao što su Lohr, Draexlmaier, Michelin i Bauerhin su već uložile svoj kapital u Srbiju, što je dovelo do povećanja domaćeg izvoza.\nDrugog dana sajma (17. septembar) srpska delegacija koju čine potpredsednik Vlade i ministar za ekonomiju i regionalni razvoj, Mlađan Dinkić, ministar za trgovinu i usluge, Slobodan Milosavljević, ambasador Srbije u Nemačkoj, Ognjen Pribićević i zamenik direktora SIEPA-e, Bojan Janković će i zvanično otvoriti nacionalni štand Srbije na sajmu Automehanika. Nakon toga dvojica ministara učestvovaće na konferenciji posvećenoj proizvo ačima auto opreme iz jugoistočne Evrope. Predstavnici zemalja iz regiona i njihovih firmi predstaviće potencijale svojih industrija i razmotriti mogućnosti buduće saradnje\n12 proizvođača auto delova iz Srbije na sajmu Automehanika u Frankfurtu was last modified: September 16th, 2008 by Goran Aničić


Igor Radojičić: Banja Luka na dobrom putu | Banjaluka.net\nIgor Radojičić: Banja Luka na dobrom putu\nGradonačelnik Banje Luke Igor Radojičić ocijenio je da rad gradske administracije u proteklih 100 dana ukazuje da je Banja Luka na dobrom putu i da je iz njegovog predizbornog, četvorogodišnjeg plana započeto ili već realizovana oko 25 odsto programa.\nGovoreći o ključnim izazovima novih gradskih vlasti, Radojičić je kao jednu od najznajanijih mjera izdvojio refinansiranje gradskog duga u iznosu od 73 miliona KM, čime će se, kako je naglasio, otvoriti prostor za realizaciju komunalnih i infrastrukturnih pitanja.\n– Kada je u pitanju refinansiranje duga, već postoji interes banaka i vjerujem da ćemo u aprilu moći ići na rebalans gradskog budžeta – rekao je Radojičić.\nOn je naglasio da će rad Gradske uprave biti transparentan, dostupan građanima i medijima, ističući da je proteklih 100 dana, između ostalog, ukazuje na povećano povjerenje građana u rad Gradske uprave. Kao ilustraciju takvih pokazatelja, on je naveo da je broj obraćanja građana prema Gradskoj upravi povećan i za 90 odsto u odnosu na raniji period.\n– Ima stvari kojima nisam zadovoljan, a to je sporost birokratskog aparata i nastojaćemo da i to promijenimo – istakao je Radojičić.\nGovoreći o planovima nove administracije, Radojičić je naglasio da će uskoro Skupštini grada predložiti model za rješavanje problema „Toplane“. On je naveo da su dva potencijalna investitora izrazili interes da sarađuju sa Gradom na ovom projeketu.\n– Uprkos najtežoj sezoni do sada, uspjeli samo da održimo kontinuitet grijanja u gradu. Na nama je da sada obezbijedimo strateškog partnera sa kojim ćemo grad novih postrojenja i izmjenu energenta – kazao je Radojičić.\nOn je dodao da su gradske vlasti u proteklih 100 dana ušle u „tešku borbu za očuvanje gradske imovine“, što je na kraju dovelo i do smjena u Pravobranilaštvu. Govoreći o tome, on je izrazio nadu da promjene u u Pravobranilaštvu RS ići u korist Grada i odbrane društvenih interesa.\nKada je u pitanju infrastruktura, gradonačelnik je izdvojio izgradnju dva mosta – u Česmi i u Šargovcu, vodovoda u Radosavskoj, te pomoćnog fudbalskog terena na Gradskom stadionu.\nGovoreći o saradnji grada sa društveno odgovornim kompanijama, Radojičić je otkrio da je Grad brojnim kompanijama ponudio društveno odgovornim kompanijama učešće u izgradnji i modernizaciji dječijih igrališta.\n– U ovom trenutku, imamo više od 20 zainteresovanih kompanija koje žele da učestvuju u projeketu. Grad će, sa svoje strane, obezbijediti lokacije i svu potrebnu dokumentaciju, a kompanije sredstva za dječija igrališta – rekao je Radojičić i dodao da se u ovoj godini, između ostalog, očekuje i rekonstrukciju sportske dvorane u Šoping centru.


eksperimenti | Edukacija\n🕔11:43, 1.Apr 2015\nNa današnji dan 1. aprila 1826. godine patentiran je motor sa unutrašnjim sagorevanjem koji je osmislio američki pronalazač Samjuel Mori.\nPočelo prijavljivanje na konkurs “Svetlosni eksperimenti”\n🕔09:37, 17.Mar 2015\nNacionalni komitet za proslavu Međunarodne godine svetlosti u saradniji sa Institutom za nuklearne nauke Vinča i Institutom za fotonične tehnologije Aston pri Aston Univerzitetu iz Burmingema u Velikoj Britaniji raspisuju konkurs na temu “Svetlosni eksperimenti”.\nZimska škola “NeReLa” za nastavnike iz Vojvodine na FTN-u\n🕔12:10, 14.Jan 2015\n“NeReLa” – zimska škola za nastavnike srednjih škola Vojvodine, održava se 15. januara u 10 časova u zgradi ITC. Projekat “NeReLa” organizuje Fakultet tehničkih nauka Univerziteta u Novom Sadu, a cilj je da se srednje škole upoznaju sa eksperimentima ovog\n🕔16:00, 5.Nov 2014\nOve godine će se u Beogradu održati osmi po redu Festival nauke, a slogan koji ga prati je “Sve je moguće”. Festival će se održavati od 4. do 7. decembra, a đaci i studenti će moći da uživaju u učenju